YÜZ İLDƏ BİR | Region Plus\nBazar ertəsi, 16:53\nYÜZ İLDƏ BİR\nHər kəsin yeni dünya quruculuğunda iştirak etmək şansı var\n«Beş il əvvəl dünya düzəninin gələcəyini qiymətləndirən zaman etiraf edirdik ki, o, kövrəkdir və düzəlişlərə ehtiyac var. Amma o zaman biz inersiya gücünü də qiymətləndirirdik ki, liderlər köhnə düzənin dağılmaqda olduğunu, yeni düzənin formalaşması üçün əzm yaradacaq ekstremal vəziyyətə ehtiyacın olduğunu anlasınlar», - deyə Atlantik Şuranın (NATO yanında analitik mərkəz) eksperti Edvard Fişman «Politico»da yazırdı: «İndi həmin ekstremal vəziyyət gəlib çatıb və dünya liderləri, bir qayda olaraq, 100 ildə bir və ya iki dəfə yaranan şansa sahibdirlər. Onlar müasir dövrdə, həqiqətən, işlək olacaq düzən qura bilərlər. İqlim dəyişikliyilə, kibertəhdidlərlə, ictimai səhiyyənin problemlərilə mübarizə aparacaq, qloballaşma və texnoloji inkişafın meyvəsindən daha geniş istifadə etməyə imkan verəcək bir düzən».\nƏsası ötən əsrin 40-cı illərində qoyulmuş köhnə qaydaların artıq heç bir işə yaramayacağı ilə bağlı iddialarla razılaşmamaq olmur. Üstəlik, həmin qaydalarla birlikdə bütün dövlətüstü strukturlar da köhnəlib. İndi onlar nəinki müasir problemlərə vaxtında və adekvat reaksiya göstərə bilmir, həm də lazımi nüfuza, qarşıya qoyulmuş vəzifələrin öhdəsindən gəlməyə imkan verən təsir imkanlarına da malik deyillər.\nDünyanın 193 ölkəsini özündə birləşdirən ən böyük beynəlxalq təşkilat – Birləşmiş Millətlər Təşkilatı iyunun 26-da 75 yaşını qeyd edəcək. Son illərdə BMT-də islahatların aparılmalı olduğuna dair çox fikirlər səsləndirilib, çağırışlar olunub. Lakin islahatların nədən ibarət ola biləcəyilə bağlı nə təsəvvür var, nə də konsensus. Bəziləri istəyir ki, bu qurum beynəlxalq məsələlərdə daha böyük və ya daha effektiv rol oynasın, digərləri onun fəaliyyətinin humanitar sahədə işlə məhdudlaşmalı olduğunu düşünür. Hər kəs yalnız bir məsələdə həmrəydir: BMT artıq dövlətlərin mübahisələrini həll edəcəyi, ümumi böhranların aradan qaldırılmasında əməkdaşlıq edəcəyi yer deyil.\nBu gün BMT bir çox hallarda bir-birini təkrarlayan saysız-hesabsız strukturdan ibarət nəhəng, ləng, həddindən artıq bürokratikləşmiş mexanizmdən başqa bir şey deyil. Onun strukturlarının funksiyası sanki dağılıb, qərarlarına isə çox vaxt əməl olunmur. Belə bir vəziyyətdə, ilk növbədə, onun Təhlükəsizlik Şurasında islahatlar zəruridir. Bu gün onun 5 daimi üzvü öz arasında rəqabət aparmaqdan başqa bir iş görmür. Onlar praktiki olaraq, BMT-nin qurucuları olan ABŞ, Böyük Britaniya, Çin, Rusiya (SSRİ-nin varisi) və Fransanın maraqlarına cavab verməyən istənilən qərarı əngəlləmək üçün dərhal veto hüququndan istifadə edirlər.\nDünya Bankı ilə Beynəlxalq Valyuta Fondu daha çox idarəetmə strukturlarındakı disbalans üzündən tənqid olunur. Məsələ ondadır ki, həmin strukturlarda da nəhəng dövlətlər hökmranlıq etməkdədir. Gəlir səviyyəsi orta və aşağı olan ölkələr bu qurumlarda lazımi səviyyədə təmsil olunmur və qərarların qəbulunda iştirak etmir. Bu beynəlxalq maliyyə təşkilatlarının yaradıldığı ilk gündən belə bir yazılmamış qayda var ki, onlara yalnız ABŞ və ya Avropa nümayəndələri rəhbərlik edə bilər. Üstəlik, Birləşmiş Ştatlar onlarda veto hüququna da malikdir.\nDigər ittihamlar arasında qəbul olunan qərarların beynəlxalq maliyyə və ticarət sabitliyinin yaradılması, məşğulluğun təmini, dayanıqlı iqtisadi inkişafa töhfələr kimi elan edilmiş hədəflərə uyğun gəlməməsi də var. Məsələn, kredit şərtləri bir çox hallarda borc alan dövlətin suverenliyini pozur, onların öz əhalisinə sosial təminat, səhiyyə, təhsillə bağlı verdiyi vədləri yerinə yetirməsinə imkan vermir. Bundan başqa, bu təşkilatların maliyyələşdirdiyi layihələr bir hallarda sıra insan haqları sahəsində beynəlxalq standartlara belə, zidd olur.\nİqtisadiyyat üzrə Nobel mükafatçısı, vaxtilə Dünya Bankının baş iqtisadçısı olmuş Cozef Stiqlits qərarların qəbul olunduğu «mətbəx»dən danışarkən deyir: «…Belə müzakirələrdə heç zaman işçilərin hüquqlarından danışılmır. Onların həyatlarına təsir edəcək qərarların qəbulunda iştirak etmək haqları da yada düşmür. Bu, müstəmləkə mentalitetinin davamıdır. Mən belə müzakirələrdə əsas demokratik prinsiplərə əməl olunmasına çağırışlar etsəm də, hər zaman özümü tək hiss etmişəm».\nBəziləri deyə bilər ki, kiçik dövlətlərin səsinin tam eşidildiyi beynəlxalq qurum da var. Məsələn, Afrika, Asiya, Latın Amerikası və Karib hövzəsinin inkişaf etməkdə olan dövlətləri üçün 1964-cü ildə yaradılmış UNCTAD (BMT-nin Ticarət və İnkişaf Konfransı). Bu təşkilata rəhbər məhz həmin regionlardan seçilir (müavin isə yenə də inkişaf etmiş ölkədən olmalıdır).\nLakin qüdrətli maliyyə institutları ilə UNCTAD da dil tapa bilməyib. BVF ilə DB onun tənqidlərini qəbul etmir. UNCTAD-da hesab edirlər ki, mövcud ticari sistemdə liberallaşdırma prioritet təşkil edir, inkişaf etməkdə olan ölkələr isə şaxələndirilmiş və dayanıqlı iqtisadiyyat qurmaq üçün öz siyasətini müstəqil şəkildə seçə bilməlidir. BVF ilə DB isə bu çağırışları qəbul etmək əvəzinə bildirir ki, qlobal maliyyə bazarı ilə bağlı eksklüziv təhlil hüququ, həmçinin qərarların qəbulu səlahiyyəti onların müstəsna səlahiyyətidir.\nÜmumdünya Ticarət Təşkilatının (ÜTT) baş direktoru Robertu Azevedu bu günlərdə vəzifəsindən vaxtından əvvəl istefa verib. Bu, başa düşüləndir. Bir qurumun ticarət mübahisələrini tənzimləyən əsas strukturu – Apellyasiya orqanı 2019-cu ilin dekabrından işləmirsə, təşkilat özü necə fəaliyyət göstərə bilər? Bəs, Apellyasiya orqanı niyə işləmir? Çünki ABŞ hakimlərin rotasiyasına imkan vermir. Beləliklə, faktiki olaraq ticarət savaşlarına yaşıl işıq yandırılıb. Baş verənlərin fonunda Aİ və daha 16 ölkə bu ilin yanvarında mübahisələrin idarə olunması üçün müvəqqəti mexanizm yaradıb. Amma o, ÜTT-nin bütün 164 üzvü tərəfindən dəstəklənəcəkmi?\nBu arada, Ümumdünya Səhiyyə Təşkilatının (ÜST) mayın 18-19-da keçirilmiş assambleyasında 194 iştirakçının hamısının dəstəyilə qətnamə qəbul olunub. Qətnaməyə əsasən, nəinki COVID-19 epidemiyasının səbəbi və harada yarandığı araşdırılacaq, həm də ÜST-ün ona gec reaksiya kimi qüsurlu davranışı da təhlil ediləcək.\nÜST mövcud olduğu 72 ildə, məsələn, çiçək xəstəliyinə qalib gəlmək kimi uğura da imza atıb, 2014-cü ildə ebolanın yayılmasına gec reaksiya vermək kimi uğursuzluğa da. Bu il yayılmış koronavirus pandemiyası isə bütün dünyada BMT-nin səhiyyə üzrə agentliyi olan bu qurumun effektivliyinə şübhə yaradıb.\n2014-cü ilin sentyabrında ABŞ ebola ilə birgə mübarizə tədbirlərinin müəyyənləşdirilməsində məhz BMT TŞ platformasından istifadə etmişdi. Cəmi 6 il sonra – bu ilin martında, COVID-19 təhlükəsinin aşkar olduğu bir vaxtda TŞ-yə sədrlik edən Çin bununla bağlı iclas çağırmayıb. Üstəlik, həmin vaxt ABŞ ilə Rusiya da bu tribunadan səylərin koordinasiya edilməsi üçün istifadəyə lüzum görməyib.\nƏvəzində, dünyanın ən nəhəng iqtisadiyyatları vəziyyətin müzakirə olunması üçün martın ortalarında məhdud formatda (G7 – Almaniya, İtaliya, Kanada, Böyük Britaniya, ABŞ, Fransa və Yaponiya) toplaşmaq qərarına gəlib. Bundan 1 həftə sonra aparıcı dövlətlər yenidən, lakin bu dəfə geniş heyətdə (G20) toplanıblar. Amma bu toplantıda ümumi xarakterli vədlərdən başqa heç nə ilə yadda qalmayıb.\nBMT TŞ yalnız apreldə, o da qurumun Dominikan Respublikasının sədrlik etdiyi (sədr hər ay dəyişir) qeyri-daimi üzvlərinin tələbilə toplanıb. Amma bu toplantı da heç bir nəticə verməyib. Koronavirusla bağlı qətnamə müəlliflərinin bütün səyləri ABŞ-ın sənədə virusun Çindən yayılması ilə bağlı fikrin əlavə olunması tələbi qarşısında aciz qalıb. Amma Vaşinqtonun bu tələbi qəbul edilsəydi belə, bu dəfə sənədin qəbuluna Pekin veto qoyacaqdı. Bundan bir müddət sonra BMT Baş Assambleyası yenə də kiçik dövlətlərin (Norveç, İndoneziya, Qana, Lixtenşteyn, Sinqapur və İsveçrə) təşəbbüsü ilə, nəhayət, qətnamə qəbul edib. Sənəddə virusla mübarizədə beynəlxalq əməkdaşlığa çağırış yer alır. Amma bu, deklarativ addımdan başqa bir şey deyil. Çünki belə böhranlarda beynəlxalq sənəd yalnız TŞ-nin qəbul edəcəyi qətnamə sayılır və dünyanı lazımi addımların atılmasına yalnız o məcbur edə bilər.\nDünyanın səhiyyə sisteminin nə qədər aciz olduğunu ortaya qoymuş koronavirus pandemiyası, həmçinin onun ardınca hər yanda baş qaldırmış sosial-iqtisadi böhran qlobal strukturların əməkdaşlıq imkanlarını göstərən lakmus kağızı sayıla bilər.\nVirus katalizator kimi\nCOVID-19 beynəlxalq münasibətlərdə dönüş nöqtəsi ola bilər. Onun bir müddət əvvəl ortaya çıxmış tendensiyaları gücləndirəcəyi istisna deyil. Görünən odur ki, beynəlxalq əməkdaşlıq mühitində rəqabət böhran vaxtı belə, güclü olur.\nBəzi ekspertlər daha geniş və effektiv əməkdaşlığa artan tələbatla beynəlxalq ictimaiyyətin birgə fəaliyyət həvəsinin azalması arasında bir paradoks da görür. Hər halda, bir çox sahədə beynəlxalq əməkdaşlıq zəifləyir. Belə bir şəraitdə inkişaf etməkdə olan ölkələrin artan rolu, onların əməkdaşlıq norma və standartlarına təsiri yeni münasibətlər düzəninə start verə bilər.\nBaş verənlərin fonunda qərarların qəbulunda çoxtərəfli forumlardan istifadənin ciddi şəkildə azaldığı da müşahidə olunmaqdadır. Doğrudur, bugünkü kimi qlobal böhranlar zamanı (səhiyyə sahəsinin böhranı və onun ardınca gələn iqtisadi və sosial problemlər) beynəlxalq birliyin kollektiv fəaliyyəti yaxşıdır. Lakin əgər dövlətlər öz milli maraqlarının təmini məqsədilə rəqabət aparmaqdadırsa, çoxtərəfli münasibətlər heç də hər zaman işə yaramır. Bəzən hökumətlərin ikitərəfli münasibətlərə, yaxud effektiv klub idarəçiliyinə (məsələn, G7və G20) üstünlük verməsi, yaxud da ümumiyyətlə, yeni platformaların və institutların yaradılması daha yaxşı ola bilər. Amma bu yanaşma da təbii olaraq, çoxtərəfliliyi inkar etmir. Çünki nəhəng forumlar «maraqlar üzrə» birləşmiş daha kiçik ölkələrdən ibarət qruplara əsaslanır.\nBeləliklə, Atlantik Şuranın ekspertinin bir fikrilə razılaşmamaq mümkün deyil – 100 ildə bir və ya iki dəfə ələ düşən ekstremal vəziyyət, həqiqətən, gəlib. Bəs, ondan kim yararlanacaq – dünyanın liderləri, yoxsa bu cür böhranlarda dayanıqlı olduqlarını sübut etməyə çalışan kiçik dövlətlər? Hər kəsin yeni dünya quruculuğunda iştirak etmək şansı var. O cümlədən də Azərbaycanın.


Tarix: 8-12-2015, 11:21 Oxunma sayı: 2 128 Bölmə: Sağlamlıq\nMövsümi depressiya ən sıx qışda yaşanır. Yağışlı və buludlu hava şərtlərindən dolayı günəş işığının çatışmazlığı beyində xoşbəxtlik hormonu və dəridə D vitamin ifrazını azaldır.\nBuna görə işlədiyimiz yerin mümkün olduğunca çox gün işığı ala bilməsi vacibdir. Hər gün işə gedərkən bir dayanacaq qarşıda düşüb gün işığında günəş eynəyi taxmadan gəzmək qışa uyğunlaşmanı asanlaşdıracaq.\nMütəxəssislər pozitiv dostlarla vaxt keçirməyin, hobbilərlə məşğul olmağın, sosiallaşmağın depressiya riskini azaltdığını bildirir.\nGünəş yardımı ilə dərimizdə ifraz edilən D vitamini immunitet sistemini dəstəkləyir. Əsasən yayda yaxşı istirahət edə bilməyən, günəş görməyənlər havaların soyuması nəticəsində viruslarla yayılan qrip kimi xəstəliklərə daha tez yoluxurlar. Bu insanların həkimə gedib D vitamin qəbulunu artırması mütləqdir.\nİdman olmayan bir həyat təsəvvür etmək olmaz\nGündə 2 saatdan çox TV izləmək infarkt riskini 2 qat artırır. Evdə, ya işdə oturaraq vaxt keçirmək şəkər və ürək xəstəliyi riskini ikiqat artırır və 30 dəqiqəlik idmanın faydasını heç edir. Buna görə 1-2 saatdan bir 2 dəqiqə qalxıb gəzmək lazımdır.\nMüntəzəm idman döş və sütun xərçəngi riskini 25-30 % azaldır.\nMümkündürsə idmanı bayırda edin\nÜşümək bir çox insanda şirniyyata həvəs artırır. Bu da çəki artmasına səbəb olur. Dərialtı yağ toxumasının artımı üşüməni azaltsa da, artıq çəkinin gətirəcəyi xəstəlikləri unutmaq olmaz. Fəsli istilik dəyişkənliyinə uyğunlaşmaq üçün həftədə ən az 3 gün bayırda 30-40 dəqiqə qaçmaq, piyada gəzmək lazımdır.\nİdman fəsli depressiya riskini azaldır. Bədəndə xoşbəxtlik hormonu ifrazını dəstəkləyir.\nSərin havada edilən idman daha çox kalori yandırmağa kömək etdiyi kimi, soyuğa dözümü də artırır. Yaponiyada bir araşdırmanın nəticələrinə görə, meşədə 2 saatlıq piyada gəzmək immunitet hüceyrələrinin qısa müddətdə artmasını, güclənməsini təmin edir.\nİdmana vaxt ayıra bilməyənlər alış-verişə piyada gedər, lift yerinə nərdivan istifadə edə bilərlər. Gündə 10 dəqiqəlik də olsa edilən fiziki hərəkət də eyni təsiri göstərir.\nMüntəzəm idman edənlərin soyuqdəymə və qripə yoluxma halları yüzdə 50 daha azdır. Yoluxduğunda özünü yorğun hiss etməz və idmana davam etməklə yüzdə 30 daha tez sağalar.\nHər şeyin başı sağlam yuxudur\n6-8 saatlıq yaxşı keçən bir gecə yuxusu sağlamlıq üçün çox əhəmiyyətlidir.\nYarım qalmış, keyfiyyətsiz, əskik, ya çox yuxu bunlara yola açır:\nİmmunitet sistemini ciddi şəkildə pozur.\nYaddaşı çox zəiflədir, diqqət dağınıqlığı yaradır.\nZehni və fiziki performansı aşağı salır.\nMelatonin kimi yuxu hormonlarının balansını pozub xərçəngə səbəb olan oksidasin hazırlayan maddələrə qarşı davamlılığa yola açır.\nStresslə bağlı ürək, təzyiq, mədə-bağırsaq xəstəliklərini artırır.\nGənclik hormonu adlanan böyümə hormonun azalmasına səbəb olur.\nXroniki yuxusuzluq hər hansı bir səbəbdən ölüm riskini 3 qat artırır.\n5 saatdan az və ya 9 saatdan çox yatmaq infarkt, iflic riskini 50%-ə qədər artırır.\nŞəkər xəstəliyinə meylliliyi artırır.\nTox ikən belə, tez acmağa, kilo artımına səbəb olur.\nŞiş inkişafını 2-3 qat artırır.\nBəs nə etməməliyik?\nYatmadan 2-3 saat əvvəl yeməyi, şəkərli qidaların qəbulunu kəsməlisiniz.\nYüngül proteinli qidalarla kifayətlənməlisiniz.\nTam qaranlıq və səssiz şəraitdə yatın.\n22:00 dan gec yatmamalı və həmişə eyni saatda yatıb-oyanmağı vərdiş etməlisiniz.\nGündüz mümkün olduğunca parlaq günəş işığında, ya da floresan altında qalmalı, axşam yatana qədər isə az işıq altında oturmaq lazımdır.\nÇay, qəhvə fasilələri\nGün içində 2-3 saatdan bir 5 dəqiqəlik çay fasiləsi verin. Dinclik və işə yenidən diqqəti yönləndirməyə kömək edir. Təzə dəmlənmiş bir içkilərdə antioksidan flavonoid qrupu maddələr olur. Digər alternativ isə isti şokolad içməkdir. Kakao damarı genişlədir, təzyiq və ürək-damar xəstəlikləri riskini azaldan xoşbəxtlik hormonu - serotonin ifrazını artırır.\nQidalanmağa diqqət edin\nTez xəstələnməmək üçün probiotik tərkibli qatıq, sarımsaq, soğan, evdə hazırlanmış turşu, kefir, çuğundur suyu, təzə tərəvəzlər, nar, C vitamin tərkibli qidalar yeyin. Quşburnu, nanə-limon, zəncəfil, darçın için.\nŞəkərli unlu qidalar bakteriyalara qarşı mübarizəni çətinləşdirdiyi üçün az yeyin.\nSüfrəyə çox ac oturun. İş çox olduğundan yeməyin vaxtında yeyə bilməyənlər oturduğu yerdə 4-5 ədəd qovrulmuş badam, qoz, fındıq yemələri zehni açır və aclığı yox edir.(Lent.az)\nTarix: 6-03-2018, 17:51 Oxunma sayı: 621 Bölmə: Cəmiyyət\nTarix: 15-07-2019, 11:36 Oxunma sayı: 406 Bölmə: İdman\nSumqayıtda 10 bağça əsaslı təmir olunacaq\nTarix: 12-01-2016, 19:21 Oxunma sayı: 1 470 Bölmə: Cəmiyyət / Sumqayıt / Manşet\nRayonlardan gələn avtomobillərin Bakıya girişinə məhdudiyyət qoyulacaq\nTarix: 3-04-2017, 18:05 Oxunma sayı: 690 Bölmə: Cəmiyyət\n"IV İslam Həmrəyliyi Oyunları ilə bağlı Bakıda xüsusi zolaqların çəkilməsinə başlanılıb”.\nTarix: 24-05-2014, 12:51 Oxunma sayı: 1 021 Bölmə: Cəmiyyət\nTarix: 20-09-2019, 14:51 Oxunma sayı: 343 Bölmə: İqtisadiyyat


Power Rangers Bootleg Prodüserindən James Bond Fan Filmi - Kino Xəbərləri | Iyun 2022\nAxın Film Rəyləri Rəy Tv Xəbərləri Televiziya Yayım Xəbərləri Müsahibələr Dvd, Blu-Ray-Də Televizor Tv Recaps Film Treyleri Film Siyahıları Pop Mədəniyyəti Kassa Dvd, Blu-Ray Buraxılış Tarixləri Tv Siyahıları Televiziya Recaps, Rəylər\nPower Rangers Bootleg Prodüserindən James Bond Fan Filmi\nProdüser Adi Şankar özünün Bootleg Universe-də daha bir girişini, Ceyms Bond qısametrajlı In Service of Nothing animasiya filmini debüt etdi.\nBir həftə əvvəl bu gün prodüser Adi Şankar Bootleg Universe qısa film kolleksiyasındakı son girişi buraxdı, Power/Rangers , hüquqi çətinliklərin tələsinə düşməsi ilə nəticələnən və daha əvvəl qısa müddətə çıxarıldı həftə sonu onlayn qayıdır . Bu gün, Adi Şankar ilə mübarizə apararaq onun Bootleg Kainatını davam etdirir Ceyms Bond yeni fan filmi ilə franchise Heç bir şeyin xidmətində . Qısa film əslində indiki, lakin sonradan çəkilmiş canlı film üçün cizgi əvvəlcədən vizuallaşdırma kimi təqdim olunur. Sean Connery 's 007, Christopher Gee ilə Bond-u təqlid edən / təqaüdə çıxdıqdan onilliklər sonra və MI6 onun pozuntularını bağışladı. Qısacanın necə təsvir edildiyi buradadır Adi Şankar -nin YouTube kanalı.\n'Bu icazəsiz 'Qaçaq Kainat' Bir Atışda, qocalmış bir Ceyms Bond, öz millətinə xidmətin köhnəlmiş bir anlayış olduğu internatsız, özünə qapanmış bir dünyada öz yerini tapmaq üçün mübarizə aparır. Sizə əvvəlcədən vizual hərəkətli hekayə lövhəsi kimi təqdim olunur.\nProdüser həmçinin In Service of Nothing haqqında bunları söylədi:\n“Mən həmişə nə olacağını düşünürdüm Ceyms Bond qocalığında və sərhədsiz dünyamızda. Mən son filmlərdə gördüyümüz Bond-u nəzərdə tutmuram, o mücəssəmə Jason Bourne Batman ilə görüşməsinə daha yaxındır. Mən Dr. No və Goldfinger kimi filmlərdə gördüyümüz ana ilə bağlı problemləri olan cəsarətli, alkoqollu, serial qatilini nəzərdə tuturam. Öldürmək üçün lisenziyası ləğv edildikdən sonra o, özünə qapanan və şəxsiyyətsiz müasir dünyada məqsəd hissini necə tapacaq?'\nTayler Gibb yazıb və idarə edib Heç bir şeyin xidmətində , ilə Adi Şankar istehsal və səs cast tərəfindən yuvarlaqlaşdırılır Fryda Wolff , Damien C. Haas, Gregory Hardigan və Rachel Kimsey. Qısametrajlı filmlə yanaşı, kadrarxası videomuz da var Adi Şankar Ceyms Bondu niyə Bootleg Kainatına əlavə etmək istədiyini izah etdi. Hər ikisinə tam nəzər salın Heç bir şeyin xidmətində və aşağıdakı xüsusiyyət. Xəbərdar olun, heç bir şeyin xidmətində çox qrafikdir və iş üçün təhlükəsiz deyil (NSFW).\nÇirkli işin 2 şansı 'Çox gözəl görünür' orijinal rejissoru Bob Saget deyir


İqtisadiyyat: Kompensasiya alarkən bəzi şəxslər problemlə qarşılaşa bilər — Şərh – - GULUSTAN.INFO\nŞənbə, 25 İyun, 2022, 20:17\nKompensasiya üçün müraciət edənlərin və problem yaşayanların əksəriyyəti «üçüncü tərəf»lərdir. Bəs qanun hansı hallarda zaminlərə, ümumilikdə «üçüncü tərəflər»ə kompensasiya verilməsini təsdiqləyir?\n«Fərz edək ki, mən başqa biriylə öz aramda alış-veriş etmişəm. Alınan əmlak mənim adımadır, amma etibarnamə ilə başqasına satmışam və əmlakın kreditini başqası ödəyib. Maliyyə Bazarlarına Nəzarət Palatası bu halda kompensasiya alacaq şəxsin müqavilə bağlayan, yəni krediti ödəyən yox, əmlakı satan şəxs olduğunu söyləyir. Belə olan halda ortaya zərərçəkən şəxsin taleyinin necə olacağı sualı çıxır. Palata isə zərərçəkənin öz işini hüquq müstəvisində həll etməsini məsləhət gördüyünü bildirir. Bu da öz növbəsində uzun məhkəmə proseslərinə və çəkişmələrə səbəb olur. Əslində isə hər iki şəxs banka çağrıla və kredit müqaviləsi kimin adınadırsa, həmin şəxs ərizə ilə əmlakını ikinci tərəfə satdığını təsdiqləyə bilərdi. Belə olduqda da kompensasiya pulu ödəyən şəxsə çatardı. Zaminlərə gəldikdə eyni hal onlar üçün də keçərlidir. Və palata vətəndaşlara yenə də bu kimi problemləri hüquq müstəvisində özlərinin həll etməsini söyləyir» — deyə ekspert bildirib.\n«Restrukturizasiya nədir? Yəni söhbət vətəndaşa olan güzəştdən gedir. Restrukturizasiyada belə bir şey var: bank, kredit təşkilatı müştərini proses zamanı yenidən banka çağırmalı, ona müqaviləni yenidən 1 faizlə lə yeniləməyi təklif etməlidir. Daha sonra bank həmin sənədləri Palataya göndərməli, pulu almalıdır. Amma burada söhbət borcunu ödəməyən müştərilərdən getdiyindən məsələnin həlli sual altına düşür.\nSöhbət 4 ildən gedir. Bu 4 il ərzində müştərinin başına hər şey gələ bilər, ölkədən gedər, faktiki ünvanını dəyişər və s. Bank isə bu kimi səbəblərdən müştərini tapa bilməz. Əgər taparsa, bu vaxta qədər evində oturub, krediti olduğunu unudan şəxsi banka gətirə bilməz. Müştəri onsuz da bu krediti mənimsəyib və ya məhkəmə yolu ilə qalib gələrək ödəməkdən imtina edib, bankla davalıdır. Həmin adam təkrar sözügedən banka gedər? Əslində belə böyük problemlər üçün tərəflərin hər ikisinə neytral yanaşacaq dövlət bankı, «Azər Türk Bank» və Beynəlxalq Bankın filiallarında qruplar yaradıla, davalı tərəflər arasında razılıq əldə oluna bilərdi. Müştəri belə olanda işini birbaşa dövlətlə həll etmiş olardı ki, bu da həm bank, həm də müştəri üçün daha müsbət nəticəyə səbəb olardı. Ümumiyyətlə, isə vətəndaşlarımız bu gün bankdan kredit götürür, evə gedib dua etməyə başlayır ki, «bank bağlansın». Elə bilir ki, bank bağlansa, həmin pul onda qalacaq. Bu da ciddi maliyyə savadsızlığının nəticəsidir və belə düşüncələr aradan qalxmadığı müddətdə problemli kreditlərin sayı azalmayacaq».


Naxçıvan-Bakı qatarı nə vaxt işə düşəcək? – Qərbi Azərbaycan, Qaraqoyunlu dərəsi\nNaxçıvan-Bakı qatarı nə vaxt işə düşəcək?\nAstara-Rəşt dəmir yolunun inşası başa çatdıqdan sonra Naxçıvan-Bakı qatarı işə salınacaq.\nBunu Yeni Azərbaycan Partiyasının (YAP) “Azərbaycan Dəmir Yolları” QSC (QSC) üzrə təşkilatının sədri Xeyrulla Hümbətov bildirib.\n“Bununla da, Naxçıvan əhalisinin Bakı ilə dəmir yolu vasitəsilə asan əlaqəsi təmin olunacaq, həmçinin Naxçıvanda istehsal olunan travertin, mərmər, gips, Badamlı və Sirab kimi məşhur təbii mineral sular, duz, müxtəlif növ kənd təsərrüfatı, o cümlədən meyvə-tərəvəz məhsullarının təqribən 30-32 saata paytaxt Bakıya daşınması mümkün olacaq. Eyni zamanda, sadalanan ixrac məhsullarının qonşu ölkələrin bazarlarına çıxarılmasına da imkan yaranacaq. Bu məqsədlə hazırda muxtar respublikanın dəmir yolu təsərrüfatında yenilənmə prosesi həyata keçirilir”, – X.Hümbətov deyib.\nOnun sözlərinə görə, Şimal-Cənub və Cənub-Qərb beynəlxalq nəqliyyat marşrutları çərçivəsində Azərbaycan və İran dəmir yollarının birləşdirilməsinə dair işlərə ölkə prezidentinin 2015-ci il dekabrın 7-də imzaladığı “Şimal-Cənub Beynəlxalq Nəqliyyat Dəhlizinin Azərbaycan Respublikasının ərazisindən keçən hissəsində işlərin sürətləndirilməsi haqqında” sərəncamından və 2016-cı il fevralın 23-də İrana səfəri zamanı müqavilələrin imzalanmasından sonra başlanılıb.\n“Azərbaycan ərazisində keçən il aprelin 20-də başlayan tikinti işləri qısa müddət ərzində başa çatdırılıb. Görülən tədbirlər nəticəsində ümumilikdə 16 km-dən çox dəmir yolunun və Azərbaycan-İran sərhədində, Astara çayı üzərində 82,5 metr uzunluğu olan körpünün tikintisi tam yekunlaşdırılıb, bu il martın 3-də ilk sınaq qatarı inşa edilən körpüdən keçərək İran ərazisinə daxil olub. İran ərazisində 1,4 km uzunluğunda yolun və yük terminalının inşası isə hazırda davam edir. Dəmir yolu infrastrukturunun yenilənməsi yaxın gələcəkdə dövlət başçısı tərəfindən qarşıya qoyulan məqsədə – sərnişin qatarlarının sürətini 100 km/saata, yük qatarlarının orta sahə sürətini isə 60 km/saata çatdırılmasına imkan verəcək”, – YAP təşkilatının sədri əlavə edib.\nTags: Naxçıvan-Bakı qatarı\nPrevious Putin Sibirə balıq tutmağa getdi\nNext Burak Özçivit və Fahriye Evcen Nyu-Yorkda – FOTO\nBurak Özçivit və Fahriye Evcen Nyu-Yorkda – FOTO\nPutin Sibirə balıq tutmağa getdi


Azərbaycan Respublikasının Prezidenti İlham Əliyev noyabrın 15-də Bakının Yasamal rayonu ərazisində yerləşən Təzəpir məscidinin ətrafındakı ərazidə yol-nəqliyyat infrastrukturunun yaxşılaşdırılması və abadlıq-quruculuq işləri çərçivəsində həyata keçirilən tədbirlərin icra vəziyyəti ilə tanış olub.\nAZƏRTAC xəbər verir ki, dövlətimizin başçısına görülən işlər barədə məlumat verildi.\nPrezident İlham Əliyevin 2016-cı ilin avqustunda imzaladığı müvafiq sərəncamlarla ayrılmış vəsaitlər hesabına Bakı şəhərinin Yasamal rayonunda yerləşən Füzuli meydanı ətrafındakı ərazidə yeni yolların çəkilməsi, yaşıllaşdırma və abadlıq işlərinin görülməsi, habelə Təzəpir məscidinin ətrafındakı ərazinin abadlaşdırılması, buranın yol-nəqliyyat infrastrukturunun təkmilləşdirilməsi və ziyarətə gələnlərə avtomobillərini saxlamaları üçün imkan yaratmaq məqsədilə Azərbaycan Avtomobil Yolları Dövlət Agentliyi və Yasamal Rayon İcra Hakimiyyəti tərəfindən həmin ərazidə irihəcmli layihələrin icrasına başlanılıb.\nİlkin mərhələdə Statistika dairəsi-Nərimanov heykəli-Füzuli meydanını əhatə edən 26 hektar ərazidə tıxacların aradan qaldırılması və yol-nəqliyyat infrastrukturunun təkmilləşdirilməsi istiqamətində mühüm işlər görülüb. O cümlədən Füzuli meydanını Nərimanov prospekti ilə birləşdirən yeni prospekt salınıb, yeni yol qovşaqları tikilib və mövcud küçələr genişləndirilib.\nNövbəti mərhələdə isə Təzəpir məscidinin qarşısında xüsusi bağın salınması, Füzuli küçəsi boyunca Mərkəzi Parkın Nəriman Nərimanov prospektinədək davam etdirilməsi, əhali üçün istirahət-əyləncə guşələrinin yaradılması nəzərdə tutulur. Bununla da Bakı şəhərində yaşıllıq zonalarının artırılması və şəhərin ekoloji vəziyyətinin daha da yaxşılaşdırılması istiqamətində növbəti mühüm addım atılmış olacaq.\nSon illərdə Prezident İlham Əliyevin rəhbərliyi ilə paytaxtımızda həyata keçirilən abadlıq-quruculuq işləri, şəhər sakinlərinin və ölkəmizə gələn turistlərin istirahəti üçün ən müasir parkların və yeni-yeni yaşıllıq sahələrinin salınması, paytaxtın qədim tarixi memarlıq nümunələrinin bərpası və yeni, müasir binaların tikilib istifadəyə verilməsi nəticəsində Bakı dünyanın ən gözəl şəhərlərindən birinə çevrilib. Bu istiqamətdə aparılan işlərin miqyası getdikcə daha da genişlənir. Paytaxtımızda yeni çoxmərtəbəli müasir binaların və digər sosial obyektlərin inşası ilə yanaşı, şəhərin inkişaf tempinə uyğun gəlməyən, paytaxtımızın müasirlik ansamblını pozan tikililərin sökülməsi ilə bağlı da mühüm layihələr icra edilib. Həyata keçirilən bu cür layihələr arasında keçmişdə “Sovetski” adlanan məhəllənin sökülməsi böyük əhəmiyyəti ilə seçilir. Bu məhəllənin sökülməsi Bakının daha da müasirləşdirilməsi istiqamətində görülən işlərin davamı olmaqla, şəhərin Baş Planının icrasının təmin olunmasına, habelə paytaxtda yol-nəqliyyat infrastrukturunun yaxşılaşdırılmasına da böyük töhfə verdi. Bu ərazidə salınan yeni yollar Bakıda nəqliyyatın rahat və təhlükəsiz hərəkətinin təmin edilməsində, şəhərdə tıxacların azaldılmasında mühüm rol oynadı. Bu layihənin icrası həm də paytaxt sakinlərinin və Bakıya gələn çoxsaylı turistlərin mədəni istirahəti üçün müvafiq şəraitin yaradılması və şəhərin ekoloji durumunun yaxşılaşdırılması istiqamətində həyata keçirilən tədbirlərin də davamlı olduğunu bir daha nümayiş etdirir.\nAparılan işlərin gedişi ilə tanış olan dövlətimizin başçısı müvafiq tapşırıq və tövsiyələrini verdi.


“İçərişəhər” Dövlət Tarix-Memarlıq Qoruğu İdarəsinin “İçərişəhər” Muzey Mərkəzi Böyük Qala küçəsi 44, 46, 48 və 50 nömrəli ünvanlarda yerləşən, tikilməsi XVII-XVIII əsrlərə aid edilən Bakı Xanlarının Ev muzeyinə elektrik mal-materiallarının satın alınması məqsədilə AÇIQ TENDER ELAN EDİR - XALQQAZETI.COM\nTender iştirakçılarına təklif edilir ki, dövlət satınalmalarının https://www.etender.gov.az vahid internet portalına (portal) elektron imzaları vasitəsilə daxil olsunlar və tender haqqında ətraflı məlumatı əldə etsinlər. Təkliflərin qiymətləndirilməsində aşağıdakı meyarlara üstünlük veriləcəkdir:\n-aşağı qiymət, yüksək keyfiyyət, təcrübə və maliyyə vəziyyəti. Müqaviləni yerinə yetirmək üçün tender iştirakçıları lazımi maliyyə və texniki imkanlara malik olmalıdırlar. Tenderdə iştirak etmək istəyənlər aşağıdakı məbləğdə iştirak haqqını göstərilən hesaba köçürdükdən sonra müsabiqə üçün tender təkliflərini portal vasitəsilə təqdim edə bilərlər.\nTenderdə iştirak etmək istəyənlər 150 manat məbləğdə iştirak haqqını göstərilən hesaba köçürdükdən sonra Azərbaycan dilində tərtib olunmuş tenderin əsas şərtlər toplusunu “İçərişəhər” Dövlət Tarix-Memarlıq Qoruğu İdarəsinin “İçərişəhər” Muzey Mərkəzindən, Bakı şəhəri, Böyük Qala küçəsi 41 nömrəli (əlaqələndirici şəxs- Səbinə Bağırovadan, telefon - (012) 492-29-10) ünvandan ala bilərlər.\nBank - “Azərbaycan Beynəlxalq Bankı”nın Mərkəz filialı\nS.W.İ.F.T - IBAZAZ2X\nSənədlər Azərbaycan dilində 2 nüsxədə (əsli və surəti) tərtib olunmalıdır (xarici dildəki tender təklifləri Azərbaycan dilinə tərcümə edilməlidir).\nİddiaçılar tenderlə bağlı sualları portal vasitəsilə satınalan təşkilata ünvanlaya bilərlər. İddiaçılar tenderdə iştirak üçün yuxarıda göstərilən sənədləri (tender təklifi və bank təminatı istisna olmaqla) 27 iyul 2020-ci il saat 17.00-a, tender təklifi və bank təminatını isə möhürlənmiş ikiqat zərfdə 6 avqust 2020-ci il saat 17.00-a qədər, “İçərişəhər” Dövlət Tarix-Memarlıq Qoruğu İdarəsinin “İçərişəhər” Muzey Mərkəzinə Bakı şəhəri, Böyük Qala küçəsi 41 nömrəli ünvana təqdim etməlidirlər. Göstərilən vaxtdan gec təqdim olunan zərflər açılmadan geri qaytarılacaqdır.\nİddiaçıların təklifləri 7 avqust 2020-ci il saat 17.00-da “İçərişəhər” Muzey Mərkəzində Bakı şəhəri, Böyük Qala küçəsi 41 nömrəli ünvanda açılacaqdır.\n3 2020 11:35 - REKLAM VƏ ELAN


Yeni dəmir yolu körpüsü istifadəyə\nYeni dəmir yolu körpüsü istifadəyə verildi\n14:36 26 İyul 2014 Oxunub : 280\nSalahlı-Poylu mənzilinin 73-cü kilometrində Kür çayı üzərindən keçən ikinci dəmir yolu körpüsü istismara verilib.\n"Azərbaycan Dəmir Yolları" QSC-nin mətbuat xidmətindən AzVision.az- averilən məlumata görə, tədbirdə Azərbaycanın nəqliyyat naziri Ziya Məmmədov, QSC-nin sədri Arif Əsgərov, "Evrascon" şirkətinin baş direktoru Manaf Şirinov iştirak ediblər.\nSalahlı-Poylu mənzilinin 73-cü kilometrində (Kür çayı üzərindən keçən) ikinci dəmir yolu körpüsünün üzərindən keçməklə 1900 metr yeni dəmir yolunun qoyuluşu həyata keçirilib. Yol qoyuluşu Poylu stansiyasının girişindən başlayaraq yeni tikilən körpünün üzərindən keçməklə Salahlı-Poylu mənzilinin 73-cü kilometrinə qədər davam edib.\nQeyd edək ki, Bakı-Böyük Kəsik sahəsində artmaqda davam edən dəmir yolu ilə yük daşımalarının həcmini tam yerinə yetirmək, yüklərin mənzil başına vaxtında və itkisiz çatdırılmasını təmin etmək üçün Salahlı-Poylu mənzilinin 73-cü km-də Kür çayı üzərindən keçən ikinci dəmir yolu körpüsünün tikintisi tələb olunurdu.\nHəmin körpünün faydası ondan ibarətdir ki, bu sahədə birxətli dəmir yolu ikixətli dəmir yolu ilə əvəz olunacaq və qatarların hərəkətinin təhlükəsizliyi təmin olunacaq. İkinci körpünün tikintisi yolun səmərəliliyi və rəqabətə davamlılığının artırılması istiqamətində əhəmiyyətli addım olacaq.


Narkoman ana-ata 2 yaşlı uşaqlarını diləndirir\nNənə də narkotik aludəçisi olan qızı ilə kürəkəninin əlindən fəryad edir\nBAKI, 12 iyul — Sputnik. Çox zaman "küçə uşağı" deyəndə internat uşaqları, kimsəsiz uşaqlar göz önünə gəlir. Ancaq iki valideyni olan, valideynləri tərəfindən işləməyə, dinləməyə məcbur edilən uşaqlar da az deyil. Bu, cinayət və uşaq hüquqlarının pozulması kimi qeydə alınsa da, təəssüflə qeyd etməliyik ki, bəzən cinayətkarlar cəzasız qalır. Balaca Yunisin valideynləri kimi…\nYunis 2015-ci il sentyabrın 15-də dünyaya gəlib. Başqa valideynlər kimi onun valideynləri də Yunisin dünyaya gəlişinə seviniblər. Amma onların sevinci fərqli məna daşıyıb. Seviniblər ki, pul qazanmağa vasitə əldə ediblər. Diləndirmək üçün övlad!…\nYunisin başına gələnlər barədə car çəkən, onun diləndirilməsi barədə şikayətçi olan isə dost-doğma nənəsi Dilgüşə Məmmədovadır. Nənə məcburiyyət qarşısında qalıb, iki nəvəsinin uşaq evinə qoyulması üçün aidiyyatı qurumlara müraciət edib. O, iki qız nəvəsini (Abbasova Nərminə — 26 aprel 2010-cu il təvəllüdlü və Abbasova Xədicə — 20 oktyabr 2012-ci il təvəllüdlü) valideynlərindən alınaraq uşaq evinə verilməsini xahiş edir.\nSputnik Azərbaycan-a müraciət edən 63 yaşlı Dilgüşə nənə qızından şikayətçidir. Deyir ki, həyatı əvvəldən gətirməyib: "6 ayın gəlini idim, samovar partladı, bədənim yandı. Sonra uzun illər uşağım olmadı. Yoldaşım təklif etdi ki, baldızımın uşağını götürüb saxlayaq. Razılaşdım, baldızımın 2 aylıq qızını götürüb saxlamağa başladım. Amma uşaq xəstə doğulmuşdu, iflic idi. Sən demə, baldızım uşaq dünyaya gəlməmişdən öncə dərman içibmiş ki, uşaq qarnında ölsün. Allah saxlayanda saxlayır, amma kaş…"\n© Photo : D.Məmmədovanın arxivi\nDilgüşə xanım Aynurəni 2 aylıq körpə ikən övladlığa götürüb\nDilgüşə xanım baldızının qızını böyütməyə başlayıb. Amma qısa bir müddət sonra öz övladı da olub. Bir oğlu dünyaya gəlib: "Düşünürdüm ki, bu, Allahın mənə lütfüdür. Mən baldızımın qızına baxmasaydım, bəlkə də övladım olmayacaqdı, deyə düşünürdüm. Övladım yenicə dünyaya gəlmişdi ki, yoldaşım mənə xəyanət elədi. Məni atıb, bir başqa qadınla ailə həyatı qurdu. Və bir gün də gəldi ki, "qızı ver, biz saxlayacağıq". Sonra eşitdim ki, qızı uşaq evinə veriblər. Gedib götürdüm. O vaxtlar "Neftçilər"də qalırdım. Orada evimi satıb, gəlib bu həyət evini aldım və çalışıb övladlarımı böyütməyə başladım. Qısacası həyatımı uşaqlarıma həsr elədim".\nDilgüşə xanım deyir ki, qızına təhsil vermək üçün də əlindən gələni edib. Hətta onu Yasamalda 13 saylı poliklinikada işə düzəldib. Qızı isə bir müddət çalışandan sonra bir oğlanla tanış olub, işini atıb: "7 il iş təcrübəsi var idi. Amma bir gün xəbər tutdum ki, Bəxtiyar adlı biri ilə tanış olub. Deyəsən, aralarında hər şey olmuşdu. Deyirdi ki, "mən onsuz yaşaya bilmərəm". Özünü yaxşı aparmadığına görə, işdən də çıxarmışdılar".\nBəxtiyar ilə Aynurənin toyu\n"Çarəsiz qalmışdım. Anası rəhmətə getmişdi Aynurənin, ona görə də xalası ilə məsləhətləşdim. Dedim ki, "yoldaşımın məni atdığını, başqası ilə evləndiyini bilirsiz, qızı da əzab-əziyyətlə böyütmüşəm. Dayısı (keçmiş həyat yoldaşım) heç vaxt qızla maraqlanmayıb. İndi də bir "avara" ilə tanış olub, deyir, "sevirəm". Mən qızı ona vermək istəmirəm, siz verirsinizsə, özünüz bilin". Qız ağlayıb, özünüz öldürürdü ki, "mən onsuz yaşaya bilmərəm". Qızın xalası ona toy edib, köçürdü. Oğlanın evi də yox idi. Başladılar kirayə qalmağa, hər ay bir ev dəyişdirirdilər. Sonra oğlan narkotikə qurşandı. Damarına iynə də vururdu" — qadın danışır.\nD. Məmmədovanın sözlərinə görə, əsas problemlər də bundan sonra başlayıb. Aynurənin iki qızı dünyaya gəldikdən sonra ataları Bəxtiyar uşaqları dilənməyə məcbur edib, döyüb, incidib: "Kaktusun" yanında (Bakıda restorandır – red.) uçuq-sökük blokda qalırdılar. Elə orda da diləndirirdi qızları. Mənim ürəyim dözmürdü, uşaqlara yazığım gəlirdi. Hər dəfə Aynurəni ərindən ayırmağa çalışsam da, mənə "ailəmi dağıtmaq istəyirsən" deyirdi".\nİki nəvəsinə ürəyi yanan Dilgüşə Məmmədova, bir çox dövlət qurumlarına müraciət edəndən sonra nəhayət ki, qızlar ailədən alınır və Şüvəlan 1 saylı uşaq evinə verilir: "Mənə Aynur Sofiyeva (Azərbaycan Respublikasının Ailə, Qadın və Uşaq Problemləri üzrə Dövlət Komitəsi sədrinin müavini – red.) yardım elədi. Getdim yalvardım ki, qızları o ailədən qurtarsınlar. Amma qızım uşaqları vermək istəmirdi, çünki uşaqları diləndirib yaxşı pul qazanırdılar. Nəvəm danışır ki, bir gün atası yenə onu diləndirməyə çıxarıb. Deyib ki, get o bahalı maşının sürücündən pul al. Uşağı elə itələyib ki, qız palçığa yıxılıb. Sürücü düşüb nəvəmi qaldırıb, pul da verib. Bir az uzaqlaşan kimi atası döyə-döyə nəvəmdən pulu alıb".\nUşaqların acınacaqlı vəziyyətinə dözə bilməyən nənə, qızları uşaq evinə qoya bilib, amma 2015-ci ildə Aynurənin bir oğlu da dünyaya gəlib: "Qızları qoydum, ürəyim rahatlaşdı ki, dövlətin nəzarətindədirlər. İstədiyim vaxt gedib uşaqları görürəm, yemək, pal-paltar alıram. İnanın Allaha, uşaqlara internatda valideynlərindən yaxşı baxırlar. Sağ olsun Süsən xanım, (internatın direktoru – red.) qızlarıma xüsusi diqqət edir. Süsən xanım danışır ki, qızları ailədən almağa gedəndə görüblər ki, uşağın bədəni kir içindədir. Həm də parça-parça yaralar töküb. Başlarının kirini yuyub təmizləmək mümkün olmayıb, qırxıblar".\nDilgüşə Məmmədova problemlə bağlı indiyə kimi bir çox instansiyalara müraciət edib\n"Ürəyim qızlara görə rahatdır. İndi narahatlığım balaca Yunisə görədir. Onun iki yaşı var, gəzən, yeyən vaxtıdır. Bağlayıblar qara arabaya, qoyublar "Favorit" marketin yanına. Qarşısına da bir cib tikiblər. Gələn-gedən pul verir. Sonra da o pulu narkotikə xərcləyirlər. Artıq qızım da aludə olub. Bura gələndə hiss edirəm özünü aparmağından, danışığından, yalanlarından. İnanın, stəkanlarını da ayırmışam. İyrənirəm" — dərdi qadın deyir.\nDilgüşə xanım balaca Yunisin anasından alınması üçün bütün qurumlara müraciət etdiyini deyir. O bildirir ki, belə davam etsə, Yunis küçələrdə öləcək: "Ana-ata narkoman, iynə vururlar. Uşaqdan pul mənbəyi kimi istifadə edirlər. Diləndirib o pula narkotikə olan ehtiyaclarını ödəyirlər. Özləri də gündə bir ev dəyişirlər. Mən Aynurəyə II qrup əlilliyə görə təqaüd düzəltmişdim. Kart qızdadır. Deməli kirayə qalırlar, pulu ödəməyə bir gün qalmış, kartı ev sahibinə verib, evdən çıxırlar. Sonra da gəlib mənə deyir ki, kartı itirmişəm, yenisin çıxartdır".\nHəmsöhbətimiz bütün bunlardan xəbərsiz olduğunu qeyd edir: "İnanın, küçəyə çıxa bilmirəm, gəlib mağazalardan nisyə siqaret götürürlər. Deyirəm ki, verməyin. Qızın pasportunu da tutub almışam, yoxsa yoldaşı məcbur edir ki, get pul götür. Mağazadan da sonra mənim üstümə gəlirlər. Yorulmuşam, qızım, bütün dövlət qurumlarından, hüquq mühafizə orqanlarından, Ailə Qadın və Uşaq Problemləri üzrə Dövlət Komitəsindən xahiş edirəm, nə qədər ki iki yaşlı nəvəm o ailədə ölməyib, uşağı alsınlar onlardan. Qızım artıq ağlını da itirib. Ona uşaq etibar etmək olmaz. Xahiş edirəm mənə kömək edin. Mən sahə müvəkkilinə deyirəm, mənə deyirlər ki, ana uşaqdan imtina etməlidir. Qızım uşağa pul mənbəyi kimi baxırsa, sizcə ondan imtina edə bilərmi?"\nDilgüşə Məmmədova Sputnik Azərbaycan vasitəsilə aidiyyatı qurumlara müraciət edib xahiş edir ki, balaca Yunisi dilənməkdən qurtarsınlar…\nDilgüşə Məmmədova, dilənçi, küçə uşağı, uşaq evi, nənə, narkoman, ana, ata, küçə, uşaq


Cənab Adnan Oktarın 25 avqust 2015-cu ildəki söhbətindən əhəmiyyətli başlıqlar - Adnan Oktarın söhbətlərindən başlıqlar\nCənab Adnan Oktarın 25 avqust 2015-cu ildəki söhbətindən əhəmiyyətli başlıqlar\nA9 TV, 25 avqust 2015\nDərs evlərinin bağlanılması haqqında\nDərs evlərinin bağlanılmasında belə bir doğruluq var; mən, həqiqətən, uşaqlığımda, orta məktəb-liseydə xatırlayaram; dəlicə bir kurs məntiqi olurdu. O bir sektordur. Ən fağır ailələr belə avtomobilini satır, uşağım oxusun deyir. İndi bu vəziyyətdə o rəqabət ortadan qalxmış olur. Məsələn, İmam Natiq məzunları daha əvvəl əmsal tətbiqi üzündən universitetə girə bilmirdi. O, ürəklərdə bir yara idi və çox ayıb edirdilər. AK Partiya onu qaldırdı. O, həqiqətən, vicdanın gərəyi idi, doğru oldu.\nMənim fikrimcə, dərs evləri cənub-şərqdə yaxşı idi, faydası olurdu. Heç olmasa adamın biri terrorist olmur. İçinə bağlı, öz halında bir gənc olur.\nTRT açıq-aydın darvinizm etibarsızdır deyə bilmirsə, dolayı yoldan izah edə bilər\nTRT HD darvinist nəşri mən söylədikdən sonra dayandırdı. Amma dolayı yoldan da etibarsızlığını izah edə bilərsən. Fosilləri göstər; bu balıq buna nə qədər çox bənzəyir deyərsən. İkisini yan-yana qoy, fərz edək skumbriya və fosili, yan-yana qoy. Eynisidir, heyrətvericidir deyərsən. Bu qədər, başqa bir şey deməyinə ehtiyac yoxdur. Məsələn, 70 milyon illik fosil indiki balıqla eynidir, mən buna heyrətləndim, deyərsən. Darvinizm etibarsızdır deməyinə ehtiyac yoxdur, dolayı yoldan izah edə bilərsən. Yol yoxdurmu.\n(Pentaqonun spikeri açıqlama verdi. İŞİD-ə qarşı əməliyyat üçün Türkiyə ilə texniki görüşmələrin nəticələndiyini söylədilər.)\nPKK cənub-şərqdə dövlət qurmuşkən biz oturub bizdən yüzlərlə kilometr kənarda İŞİD-lə məşğul olmağa başlasaq, bu həm günah, həm də çox qəribə bir hərəkət olar. Bizi heç maraqlandırmaz. Məsələn, bizdən yüzlərlə kilometr kənarda "Ceko" Haram təşkilatı var. O zaman bizim reaktivlərimiz getsin oranı bombalasın. Adamların bizlə nə əlaqəsi var? Sən PKK-ya güc yetirə bilmə, ondan sonra get mən bunu bilmirəm nə edəcəyəm de. Bu çox ayıb olar. Sən PKK-nı tamamilə yox edərsən, onsuz da ondan sonra adamın biri özü də çəkilər. Onlar Türkiyə ilə bir alıb verə bilmədiyi olan insanlar deyil. İş çıxartmasınlar. O, süni və məcburi bir şeydir. Dərin Amerikanın psixopatlığıdır. O əxlaqsız insanlar güc yetirə bilmədilər. Həm benzin puluna qənaət üçün Türkiyədən istifadə edirlər. Bir də quru hərəkatı da edin, gedin müsəlmanları siz öldürün, deyirlər. Oradakı bombalamadan İŞİD heç bir şəkildə təsirlənmir. İŞİD yeraltında qəribə bir sistem qurmuşdur. Sən istədiyin qədər havadan bombala, oradakı xalqı vurmuş olurlar. Yəni uşaq-muşaq, yaşlılar, fağırlar, onları vurmuş olurlar. "Razılaşdıq" "texniki razılaşma oldu" belə şey olmaz. Rədd olun gedin, desinlər.\n(Fransa Respublikasının başçısı François Hollande "Türkiyə Suriyada İŞİD-lə mübarizədə iştirak etməli və kürdlərlə danışığı yenidən başlatmalıdır" ifadəsindən istifadə etdi. Hollande Fransanın başqa hücumlara da hazır olması lazım olduğunu vurğulayarkən "buna görə də özümüzü qorumalıyıq" dedi.)\nÖzünü qoruyacaqsa, Türkiyəni niyə işin içinə salır? O ayıqlığı buraxsınlar, bunu Fransız dərin dövləti üçün söyləyirəm. Fransızlar, onlar da fağır nəzakətli insanlardır. Bu əxlaqsızlardan bezdik. Bizim İŞİD-lə işimiz yoxdur, terror təşkilatlarıyla işimiz yoxdur. Bizim bir tək başımızın bəlası var, o da PKK-dır. Stalinist bir təşkilatlanma olduğu üçün elmi cavab verilməlidir.\nHəll müddəti ilə PKK-nı dayandırmaq mümkün deyil\nSən onun stalinist dövlətini qəbul edirsənmi? Etmirsən. Etmirsənsə, o sənlə döyüşər. Amma sən onun stalinist dövlətini qəbul etsən, stalinist qatilləri də buraxsan, adamın biri sənin əsgərlərinə bir müddət hücum etmərəm, deyir. Amma o da bir müddət . Bu qədər. Stalinist, kommunist, terrorist bir insanla razılığın mümkün olmadığını bunlar anlaya bilmədilər. Müddət deyir, adamın birinin səndən bir mənfəəti yoxdursa, niyə sənin yaxanı buraxsın? Adamın biri sənin yaxandan niyə yapışmışdır? Kommunist dövləti qurmaq üçün. Amma sən ona işıq vermisən, deyirsən ki, razılaşaq. O zaman deyir ki, "mənim məqsədim bir kommunist dövlət qurmaq, bu dövləti qurmaq üçün Türkiyənin cənub-şərqində geniş bir torpaq parçasında hakimiyyət quracağam, mənə qarışacaqsanmı?" deyir. Qarışmayacağam desən, yaxşı, afərin deyir. Türkiyənin içində kommunist dövlət üçün muxtariyyət elan edəcəyəm, buna da qarışmayacaqsan, zamanla bu da olacaq deyir. Bir də qatilləri buraxacaqsınız, deyir. Müddət verilməsində məqsəd budur, qardaşım.\nHəll müddətində PKK daha gücləndi\nBax, müddət deyir, indi qarşıdurma yoxdur, necə də gözəldir. Qardaşım, o vaxt adamın biri silahlanır. Qarşıdurma olmadığında daha rahat silahlanır. Köhnə silahları dəyişdirir. Dağa gəncləri gətirir, yaşlı olanları endirir, onlardan təbliğatda istifadə edir. Buna görə də adamın biri güclənir. Sən bunu necə anlamazsan?\nHökumət də özü şərh edir, müddətdə PKK silah və insan sayını artırdı, deyir. Əlbəttə ki, insan belə bir müddətin olmasından məmnun qalar. Sən insanın lehinə hərəkət etmiş olursan.\nTürkiyəni bölmək istəyən xarici güclərə qarşı Qurtuluş savaşındakı kimi güclü bir cavab verilməlidir\nTürkiyənin cənub-şərqində belə bir torpaq parçası yox idi, yəni bir kommunist dövlət yox idi, iki-üç ayın içində kommunist dövlət meydana gətirdilər. Amerika da dəstəkləyir, Rusiya da dəstəkləyir. Türkiyə eynilə Qurtuluş savaşındakı kimi igidlik edib, cavanlıq edib ortaya çıxarsa, hamısı qorxar. Məsələn, Qurtuluş savaşında Türkiyə qəhrəmanlıq etdi, alay qorxdu, hamısı qaçdılar. Bunlar qoçuluqdan anlayar, sakitlikdən, həlimlikdən anlamazlar.\nArtvində seldən zərər çəkmiş bacı-qardaşlarımız üçün yardım kampaniyası başladılsın\nArtvində 8 bacı-qardaşımız seldə şəhid oldu, bilirsiniz. Peyğəmbərimiz (s.ə.v) boğularaq ölənlər şəhiddir, deyir. Allah hamısına rəhmət etsin. Bütün Artvindəki bacı-qardaşlarımızın başı sağ olsun. Artvində bacı-qardaşlarımız çətin vəziyyətdə qalıblar. Onlar mərd insandırlar, təmiz insandırlar, kimsədən bir şey istəməzlər. Oraya geniş miqyaslı yardım kampaniyası başladaq, yemək, pal-paltar yardımı. Sel hamısını aparır. Adam haradan tapsın, nə etsin, kimdən istəsin? Onun üçün oraya həm ərzaq məmulatı göndərək. Qızıl aypara geniş miqyasda kömək etsin. Həm qida köməyi, həm paltar köməyi lazımdır. Çünki seldə paltar deyə bir şey qalmaz, qida da qalmaz hamısı darmadağın olur.\n("PKK-nı yox etmək üçün elmi yollara, yoxsa hərbi yollara müraciət etmək lazımdır?" tamaşaçı sualına cavab olaraq)\nƏlbəttə ki, hərbi yol da lazımdır, amma elmi yol kökündən bitirər. Dövlət bunu etmir. Çəkinir. PKK ilə elmi mübahisəyə girə bilmir. Ya adamı yoxdur, ya özünə güvənə bilmir. Yaxud bizim anlaya bilmədiyimiz bir səbəbi var. Stalinizm, leninizm, darvinizm elmdir. Saxta və azğın da olsa elmdir. Sosioloji və fəlsəfənin içinə girən bir elm sahəsidir. Sən buna elmi cavab verməsən, adamın biri davam edər. Adamın biri haqlı olduğuna inanar. Dünyadakı ən müasir fəlsəfə marksizm, leninizm və dünyanın hər yerində hal-hazırda keçərlidir. Hər yerdə tətbiq olunur. Obama belə solçudur. Bir çox insanın zənn etdiyi kimi deyil. Marksizm tavana atılacaq, havada qalacaq bir şey deyil. Elmi istiqamətdən tənqid etsən, əzə bilərsən. Yoxsa keçərli olar, davam edər.\n(PKK-lı terroristlər qadın geyimləri ilə polis bölməsinə hücum etdi. Bitlisdə qadın paltarları geyinən terror təşkilatı mənsubları Fuad Bal polis mərkəzinə əl bombasıyla hücum təşkil etdi. İnsan itkisi, ya da yaralanma olmadı. Tutulmaları üçün geniş miqyaslı əməliyyat başladıldı.)\nNecə qaçırlar. Adamın biri polis bölməsinin yanına qədər gəlir. Allah Allah! Anlamaq mümkün deyil. Ortalığı gündüz kimi işıqlandırarsan. Ortalıq günəş doğulmuş kimi olar. Hara qaçır? Məcbur olub təslim olacaq.\n(Baş qərargah rəhbərliyi Şimali İraqdakı PKK hədəflərinə istiqamətli quru hərəkatı etdiyini açıqladı. Edilən şərhdə "hava hərəkatı nəticəsində cəmi 34 terrorist təsirsiz hala gətirilmişdir" deyildi.)\nYaxşı əla, mən paşalarımızın əlindən öpürəm. Bir terrorist öldüyündə onsuz da PKK-nın çoxlu miqdarda internet səhifəsi var- onlar orada nəşr edirlər. Cəsədlər basdırılarkən nəşr edirlər. Heç bir cəsədi buraxmırlar. İnsanlar gündəlik həyatına normal davam edirlər. Bu cəsədlərin harada olduğuyla maraqlanıram. Normalda böyük hissəsini Türkiyəyə gətirirlər. Şamda da basdırmırlar. Türkiyəyə gətirirlər, ailələrinə təslim edirlər. Minə yaxın cəsəddən bəhs edilir. Bunlar haradadır? Bu bir az qəribədir. Amma PKK getdikcə böyüyüb, inkişaf edir. Bizim əsgərimiz şəhid olduğunda hər kəs görür. Amma PKK-lını kimsə görmür. Məsələn, PKK-lılar öldürüldüyündə edilən mərasimləri göstərə bilərəm. Şəkilləri var. Şam bölgəsində də, hadisənin baş verdiyi yerdə də böyük mərasim keçirirlər.\n(CHP Daxili İşlər Nazirliyi müavini Haluk Koç AK Partiyanın Öcalan ilə arasına məsafə qoymalı olduğunu söylədi. "Öcalan bölgənin yeni aktyorudur deyən bir baş nazir köməkçisi, Öcalanın düşüncələri bizim də düşüncələrimizdir deyən bir başqa baş nazir köməkçisi bunu ifadə edir. Buradan açıq-aydın çağırış edirəm. PKK bir terror təşkilatıdır. Dərhal silah buraxmalıdır" dedi.)\nHaluk Koç danışdı, amma PKK əleyhinə heç danışmırlar. PKK namərddir, xaindir, terroristdir deməlidir. Darvinist, materialist düşüncəyə qarşı mübarizə etməyimiz lazımdır deməlidir. Fəlsəfəsini yıxmağımız lazımdır deməlidir. Kommunizmin məntiqsizliyini dövlət izah etsin deməlidir. Abdullah Öcalan ilə görüşmə. Görüşmə tamam. Onsuz da insan görüşə maraqlı deyil. Onlar oraya gedir. O kimsəni dəvət etmir ki. Çox böyük hadisələr çıxır. Məsələn, bax, min PKK-lı öldürüldü deyir, bir adamın belə cəsədi ortada yoxdur. Amma bizim şəhidlərimiz ortadadır. Sayları demək olar yüzə yaxınlaşdı. Hər gün şəhid veririk. Demək olar ki, heç bir əməliyyatda PKK-lı tutulmur. Hamısında qaçırlar. Vur qaç tərzində. Bizim əsgərimizə 7,65 mm silah verilir. Ən çox uzaqdan hədəfə alma 600 metrdir. Adamların əlində tam avtomatik, 9 mm-lik, 1500 metr uzaqdan hədəfə alan silahları var. Bu vəziyyətdə onsuz da lap əvvəldən itirmiş olursan.\nOrada quracaqları kommunist-Kürdüstan, stalinist-Kürdüstan bütün İslam aləmini yox etmək üçün qurulan dəccal dövlətidir. Amerika dəccalın oradan zühur edəcəyinə inanır. Və onları dəccal olaraq hazırlayır. Çünki onlar dəccalın çıxacağına inanırlar. Bölgə olaraq da dəccalın oradan çıxacağı bilinir. Və bütün dünya terroristləri oraya gəlirlər.\nHz. Mehdi (ə.s)-ın zühurundan əvvəl onun öldüyünə dair söz-söhbətlər çıxacaq, bu, hz. Mehdi (ə.s)-ın çıxış əlamətlərindəndir\nİsa ibn Abdullah, atasından, o da cəddindən nəql edir ki, əmirəlmöminin əleyhissalam belə buyurdu: "Bu işin sahibi (Mehdi) mənim övladlarımdandır. Onun haqqında deyəcəklər ki: O ÖLDÜ, HƏLAK OLDU..." (Şeyh Muhammed b. İbrahim-i Numani, Gaybeti Numanı səh. 198) 2- əl Kafi 1-ci cild, səhifə :340)\nƏbu Cəfərdən rəvayət edildi. Dedi ki: Bu işin sahibində 4 peyğəmbərin 4 xüsusiyyəti olacaq. Hz. Musa, hz. İsa, hz. Yusif və hz. Məhəmməd (əleyhimüssəlam). Hz. Musanın qorxu içərisində ətrafı müşahidə etməsinə, hz. Yusifin həbs edilməsinə, hz. İsanın ÖLMƏDİYİ HALDA ÖLDÜ DEYİLMƏSİNƏ BƏNZƏYƏR, Məhəmməd (əleyhimmüssəlam) qılıncla yaraqlanmasına bənzərliyi vardır. (Şeyx Saduk, Kemaluddin,5-ci fəsil,16. Hədis, səhifə: 153)\nZeynəl Abidindən soruşuldu: Mehdinin İmran ibn Musaya bənzərliyi necədir? Dedi ki: doğumunun gizli olması və qeybi (gizlənməsi) mövzusunda bənzəyər. Deyildi ki, hz. Musa (ə.s) neçə il əhlindən gizli qaldı? Dedi ki: 28 İL. Rəvayət olundu ki: QAİM (Ə.S) -MEHDİ ÇIXDIĞINDA ÜZƏRİNDƏ; YUSİF (Ə.S)-ın KÖYNƏYİ, YANINDA MUSA (Ə.S)-ın ƏSASI VƏ SÜLEYMAN (Ə.S)-ın MÖHÜRÜ OLAR. (Şeyx Saduk- Kemaluddin adlı kitabdan alınmışdır) (Şeyx Saduk, Kemaluddin, 5-ci fəsil, 14-cü hədis, səhifə: 152) Bunlar müqəddəs sandıq tapıldığında çıxır.\nQurtuluş savaşından zəfərlə çıxan Türk milləti PKK-nı məğlub edəcək\nQurtuluş döyüşündə müxalif dövlətləri 61 hissə hərbi gəmi ilə İstanbulun yaxınlığına gəldilər. Yunanlar da zirehlərlə 11 hərbi gəmi gətirdilər. Yəni sırasından 2616 ingilis, 540 fransız, 470 italyan əsgəri daxil olmaqla cəmi 3626 əsgər İstanbula göndərildi. Gəmilərdə lülələr Dolmabaxçaya doğru istiqamət götürmüşlər. Biz belə bir işğaldan cəsarətimizlə xilas olduq. Bax, üç-beş fərasətsizə qarşı cəsarət göstərilməzsə, "Aman nə olar" deyilərsə, olmaz. Türkiyə PKK-nı tamamilə yox etməlidir. Türkiyənin cənub-şərqimizdə qurulan dövləti də yıxmalıdır. Əgər tankla topla girəcəksə, İŞİD-lə məşğul olmaqdansa, əslində onlarla məşğul olmaq lazımdır. Silahların lülələrini o kommunist- stalinist dövlətə çevirmələri lazımdır. 2000 tankla girsinlər! 5 dəqiqədə hamsını silib-süpürüb həbs edə bilərlər. 48 saatda əməliyyatı bitirə bilərlər. Bütün o dindar Kürd bacı-qardaşlarımızı da yenidən evlərinə yerləşdirə bilərlər. Oradakı stalinist işğalı dövlət qura bilər. Bütün dünya da şok olar. Hər kəsin gözü qarşısında bunu edə bilərlər. Cəsarət lazımdır. Cavanlıq və qoçuluq daim müvəffəqiyyətlə nəticələnər.\nAxırzaman hədislərinin son 1 ay içində dalbadal baş verməsi bir möcüzədir\nAxırzaman hədisləri son 1 ay içində dalbadal möcüzə olaraq gizlilikdən zahir oldu. Biz o hədisləri bilmirdik. Yəni o ulduzun çıxışı, digər hadisələr çox möcüzəvidir. Açıq-aydın gülən üz. "Abdullah", Abdullah Öcalanın açıq-aydın adı keçir. "Başlarında Abdullah vardır" deyir. On minlərlə adın içində bir ad. Peyğəmbərimiz (s.ə.v) Fırat kənarında qan tökən bir dəstədən bəhs edir, açıq-aydın PKK-nı təsvir edir.\nÖlən PKK-lıların şəkilləri olmalıdır\nPKK-da biri öldükdə, yaxud öldürüldüyündə cənazə mərasimi keçirirlər və bu, PKK-nın saytlarında əhatəli nəşr olunur. Deyirlər ki, "1000 adam öldürdük, 1000 şəxsiyyət". Böyük bir cənazə keçirilməlidir. Elə bir hadisə yoxdur! Adamın biri belə basdırılmamış. Ancaq İŞİD-in öldürdüklərini basdırırlar, onda da xeyli cənazə mərasimi keçirirlər.\nCənab Adnan Oktarın şərəfli şəcərəsi\nBUYNUZLU AVQUST BÖCƏYİ\nKÖPÜKLÜ AVQUST BÖCƏYİ\nCÜCƏ AVQUST BÖCƏYİ\nKÖPÜKLÜ AVQUST BÖCEYİ\nŞeyx Əhməd Yasin: Mehdi (ə.s) məsələsində Adnan Oktarın (Harun Yahyanın) səhifələrinə baxacağıq\nAdnan Oktar deyir ki, - Allah sevgisi olmasa...


“Dunya Miyatoviç və digər beynəlxaq jurnalist qurumlarının Fransada baş verən hadisələrə mövqeyini eşitmək maraqlı olardı”\nAzər Həsrət: “Onlar Azərbaycan və bizim kimi dövlətlərə basqını artırmaq üçün söz azadlığı, jurnalist haqları ilə manipulyasiya edirlər”\nÖtən ilin noyabr ayından başlayaraq Fransada baş qaldıran “sarı jiletlilər”in aksiyası hələ də səngiməyib. Ən diqqətçəkən məqamlardan biri də budur ki, hakimiyyət etirazçılarla çox sərt davranır. İndiyə qədər 10 minə yaxın insan saxlanıb, onların arasında öldürülənlər və vəhşicəsinə döyülənlər də az deyil.\nQeyd edək ki, Fransa hakimiyyəti bu sərt davranışı yalnız sosial haqlarını tələb edən etirazçılara qarşı nümayiş etdirmir. Onların döydüyü və hətta həbs etdiklərinin sırasında kifayət qədər jurnalist var. Ən maraqlısı isə budur ki, dünyanın beynəlxalq jurnalist qurumları və ən əsası da ATƏT-in media üzrə xüsusi nümayəndəsi Dunya Miyatoviç Fransada jurnalistlərə qarşı sərgilənən zülmə heç bir reaksiya vermir. Axı biz D.Miyatoviçin Azərbaycanda jurnalistlərlə bağlı baş verən hadisələrə tamamilə fərqli mövqeyini görmüşük. Onlar hətta Azərbaycanda fəaliyyət göstərən və jurnalistika ilə heç bir əlaqəsi olmayan internet aktivistlərini belə jurnalist kimi qələmə verib, xüsusi canfəşanlıqla müdafiə ediblər. Onların “ifasında” biz konkret cinayət əməlinə görə həbs edilən və peşəkar jurnalistika ilə heç bir əlaqəsi olmayan şəxslərin belə jurnalist kimi qələmə verilərək, Avropa miqyasında müdafiə olunduğuna dair səslənən “mahnılara” da qulaq asmışıq. Haqlı sual yaranır: beynəlxalq jurnalist qurumları və D.Miyatoviç Fransada təqib edilən və döyülən jurnalistlərin hüquqlarının müdafiəsi ilə bağlı niyə səslərini çıxarmırlar?\nMedia eksperti Azər Həsrət “Bakı-Xəbər”ə bildirdi ki, doğrudan da bu məsələdə qəribə mənzərə canlanır: “D.Miyatoviç və digər beynəlxaq jurnalist qurumlarının Fransada baş verən hadisələrə mövqeyini eşitmək maraqlı olardı. Amma həqiqət bundan ibarətdir ki, onların heç biri Fransada baş verən hadisələrlə bağlı məlumat vermirlər. Biz bu susqunluğu həm mediaya, həm də insan haqlarına aid olan məsələlərdə müşahidə edirik. Hətta həmin qurumların saytlarına baxsanız belə, görərsiniz ki, heç bir çağırış etmirlər. Halbuki, biz kənardan Fransada jurnalistlərlə bağlı hansı dəhşətli mənzərənin üzə çıxdığını görürük. Fransa dövləti bütün arsenalını işə salıb, nümayişçilərə divan tutmaqla məşğuldur. Üstəlik də yeni qanun qəbul edir ki, insanlar dinc etiraz aksiyalarndan maksimum istifadə edə bilməsinlər. Ancaq təəssüf ki, biz Azərbaycanda baş verən hər hansı xırda hadisəyə onların fərqli və qərəzli münasibətini görürük. Səbəb budur ki, qərəzli və ikili standartla hərəkət edirlər. Onlara jurnalist və insan haqları lazım deyil. Bu həmin dairələr üçün öz maraqlarından sonrakı planda gəlir. Bir daha sübut olunur ki, onlar Azərbaycan və bizim kimi dövlətlərə basqını artırmaq üçün söz azadlığı, jurnalist haqları ilə manipulyasiya edirlər. Yalnız özlərinin olduqları yerlərdəki haqsızlığa göz yumurlarsa, bunun adı ikiüzlükdür”.\nAzər Həsrətin sözlərinə görə, müasir dünya informasiya, internet əsri olduğu səbəbindən, heç kimin gözündən heç nəyi yayındırmaq mümkün deyil: “Fransada, ABŞ-da və digər ölkələrdə baş verən hər bir hadisə dünyanın gözü qarşısındadır. Bütün bunlarla bağlı qeyd edilən beynəlxalq təşkilatlara verilən sualların cavabında deyilir ki, həmin ölkələr demokratik ölkələrdir, onlarla bağlı problem yoxdur. Lakin sual yaranır: əgər onlar demokratikdirlərsə, bəs niyə ABŞ-da küçədə polis “təsadüfən” daim qaradərili gəncləri güllələyir? Necə olur ki, elə hər dəfə öldürülən gənc qaradərili olur? Yəni doğrudanmı oradakı qaradərililər hamısı vəhşidir, hamısı da polislərə hücum edirlər? Yaxud necə olur ki, Parisin küçələrində nümayişçilər qanına qəltan edilir, onlara hücum edilir? Necə olur ki, Fransada “Charlie Hebdo” satirik jurnalının redaksiyasına terror hücumundan sonra Parisdə davamlı olaraq fövqəladə vəziyyət elan edilir. Bütün Avropa strukturları, beynəlxalq təşkilatlar bunlara göz yumur, qınamır. Ancaq Türkiyədə terror aktları törədilir, fövqəladə vəziyyət elan edilir və buna görə Türkiyə dövləti qınanır ki, ölkədə repressiya var”.


Deputat və icra başçısı şəhid bulağının açılışında - Fotolar - Xalq.Az\nDeputat və icra başçısı şəhid bulağının açılışında – Fotolar\nXALQ.AZ xəbər verir ki, növbəti dəfə millət vəkili Anar Məmmədov və Goranboy rayon İcra Hakimiyyətinin başçısı Məhərrəm Quliyev Hazırəhmədli kəndində Şəhid Turab Məmmədovun anası Bəyaz Məmmədovanın evində olub, şəhid ailəsinin problemlərini dinləyiblər. Anar Məmmədov eyni zamanda şəhid Turab Məmmədovun və şəhid Vüsal Əliyevin adını daşıyan bulağın açılışında iştirak edib. Əvvəlcə şəhidin ruhuna dua oxunub, əziz xatirəsi böyük ehtiramla yad edilib. Sonra bulaq kompleksinin açılışı olub.\nÖncəki xəbər Azərbaycan Ordusunun çavuşu şəhid olub\nSonraki xəbər Deputatların könüllü komandası olacaq


Stels təyyarə - Vikipediya\n(Stels Təyyarə səhifəsindən istiqamətləndirilmişdir)\nAmerikanın ən yeni 5-ci nəsil F-35 stels təyyarəsi. Hələ də test mərhələsindədir.\nStels təyyarə Stels Texnologiyalarından istifadə edərək düşmənin sonar, infraqırmızı və digər növ radarlarına mümkün qədər az görünən və bəzən də görünməyən təyyarələrdir. Stels təyyarələrin hazırlanması ikinci dünya müharibəsi dövrünə təsadüf edir. 1944-cü ildə istehsal olunmuş Horten Ho 229 təyyarəsi ilk stels təyyarə kimi qeyd olunur. Müasir stels təyyarələrə misal kimi Lockheed F-117 Nighthawk, B-2 Spirit, F-22, F-35, T-50 PAK FA-nı göstərmək olar. Əslində heç bir təyyarə radarlara tamamilə gizli deyildir. Lakin stels təyyarənin normal radarlar tərəfindən tutulması çox çətindir. Tutulsa belə ona atılan izləyən raketlərin onları vurmaq ehtimalı azdır. Çünki təyyarədən əks olunan siqnallar çox zəif olduğuna görə raketin öz radarları buraxılandan sonra onu izləməkdə çətinlik çəkirlər.\nİndiyə kimi yalnız Amerika Birləşmiş Ştatları ordusunun arsenalında stels təyyarələr mövcuddur. Digər ölkələrdəki təyyarələr hələ də test mərhələlərindədirlər. Rusiyanın stels PAK Fa təyyarəsi 2018-ci ildə orduya qəbul olunması gözlənilir. Çinin də ilk uçuşunu həyata keçirmiş stels təyyarələri mövcuddur, lakin hələ də test mərhələsindədirlər. Bundan əlavə, Türkiyə, Hindistan, Yaponiyanın da stels təyyarə layihələri vardır. İndiyə kimi heç zaman stels təyyarəyə qarşı hava-hava döyüşü olmamışdır. Bircə dəfə də NATO-nun Serbiyaya müdaxiləsi zamanı bir F-117 stels təyyarəsi rus istehsalı, köhnə S-75 “dvina” zenit raket kompleksləri tərəfindən vurulmuşdur.\n1958-ci ildə ABŞ Mərkəzi Kəşfiyyat İdarəsi özlərinin Lockheed U-2 təyyarələrini əvəzləmək üçün yeni növ kəşfiyyat təyyarəsinin hazırlanması üçün Lockcheed aviakompaniyasına sifariş verdi. Kelli Conson (“Kelly” Johnson) və onun Skunk Worksdəki komandası nəticədə gələcəkdə əfsanəvi Lockheed SR-71 Blackbird-in baza təyyarəsi olacaq A-12 təyyarəsini istehsal etdilər. Bu təyyarə səsdən 3.2 dəfə sürətlə, 25.000 metr hündürlükdə uça bilirdi. Bu qədər hündürdə uçması onun radarlara düşməməsinə kömək edirdi. Əgər uçuş düşmən radarının kilidlənməsi qeydə alınsa, raket atılsa SR-71-in standart prosedurası sadəcə olaraq forsaj rejimini yandıraraq, səsdən 3.3 dəfə sürətlə uçmaq və raketin sürətini keçməkdir. Bu sürətdə uçan təyyarələri vurmaq üçün xüsusi raketlər olsa da, bir çox raketin sürəti SR-71-in sürətindən aşağıdır. Radar Əmən Materiallar (RƏM) daha öncələr Lockheedin U-2 təyyarəsində də istifadə edilmişdi. Bununla yanaşı A-12-nin bir çox hissələri radara daha az düşəcək fiqurlarda dizayn edilirdi. Həmin A-12 proqramı sonradan inkişaf etdirilərək SR-71-in yaranmasına gətirib çıxardı. Sr-71 öncəki modeli həm Mach 3.3 sürəti ilə, həm də 28000 metr hündürlükdə uçması ilə daha da geridə qoydu. SR-71 özündə bir çox stels xüsusiyyətləri cəmləşdirmişdi: Əyri vertikal arxa stabilləşdirici qanadlar, radara daha çox görünən hissələrdə yeni nəsil kompozit materiallardan istifadə etməklə gələn dalğaları daha az əks etdirmək, ümumilikdə isə Radar Əmən Boya ilə boyanması. 1970-ci illərdə ABŞ Müdafiə Nazirliyi stels qırıcı döyüş təyyarənin hazırlanması proyektinə start verdi. Bu layihədə Lockheed və Northrop multimilyard dollarlıq müqaviləlik təyyarəni istehsal etmək uğrunda mübarizə aparırdılar. Nəticədə, sonradan təkmilləşdirilərək Lockheed F-117 Nighthawk olacaq təyyarə -Lockheed Have Blue Northropun təyyarəsini üstələyərək birinci seçildi. Lockheed öz təyyarəsinin dizaynında rus fiziki Pyotr Ufimtsevin elmi əsərlərinə istinad edib. Belə ki, dalğaların fiziki obyektlər üzərindəki xassələrini araşdırmış rus aliminin yazdığı kitab nəticəsində, Lockheed şirkəti öz təyyarəsinin dizayn konsepsiyasını qurdu. Lockheed F-117-dən əlavə olaraq Norhtropun sonradan yaradacağı əfsanəvi B-2 bombardmançı təyyarəsində də Pyotr Ufimtsevin elmi işindən istifadə olunacaqdı. Sonradan həmin kitab “Diffraksiyanın Fiziki Nəzəriyyəsində Künc Dalğaların Metodologiyası” adı altında tərcümə olunub çap edildi. Kitabda yazılmış düsturlar təyyarənin aerodinamik strukturunun radara necə düşəcəyini hesablamağa imkan verirdi. Lockheed də bu düsturlardan istifadə edərək kompüter simuliyasiyası ilə “almaz” dizaynlı struktur hazırladı. Bunun nəticəsi olaraq F-117 təyyarəsinin çıxıntıları “almaz” kimi sərtdir.\nStruktur Forması[redaktə | əsas redaktə]\nHələ 1930-cu illərdə, radar sistemləri hələ yenicə tətbiq olunarkən, təyyarələrin dizaynını xüsusi şəkillərdə verməklə onun radarlara daha az düşməsi ideyası mövcud idi. 50-ci illərin Britaniya istehsalı təyyarəsi Avro Vulkanın təqdirə layiq dərəcədə kiçik radar izi var idi, hətta bəzi zamanlarda radarlardan tamamilə itirdi. Əslində isə bu tamamən təsadüfən alınmış bir nəticə idi. Təyyarə stels üçün nəzərdə tutulmamışdı. 1957-ci ildə Britaniya Kral Hava Qüvvələrinin texniki qeydlərində Vulcanın demək olar bütün dərəcələrdən radarı əks etdirməsi çox cüzi olması bildirilir. Yalnız 1-2 çıxıntı radar siqnallarının radara geri qayıtmasına şərait yaradırdı. Vulcanın dizaynının radarlara düşməməsi üçün nə qədər ideal olsa da, məsələn Tu-95 təyyarəsinin də radara düşməsi o qədər idealdır. Çünki təyyarə pərvanələrinin radarlarda çox güclü siqnal kimi göründüyü bəllidir. Radar izinin azaldılmasında digər metod isə dizaynın daxili quruluşudur. Bəzi stels təyyarələrinin xarici təbəqəsinin altında xüsusi kiçik üçbucaqlar formasında təşkil olunub. Xaricdən gələn radar dalğaları bu üçbucaqların içində “tələyə düşür” və geri əks olunmaq əvəzinə təyyarənin daxilinə yönəldilir. Beləliklə həmin dalğalar təyyarənin içində “fırlanaraq” getdikcə zəifləyir, beləliklə geri qayıdan radar dalğası olsa belə, çox zəif enerjidə olduğu üçün əhəmiyyət daşımır. Bu metoddan ilk dəfə Blackbird seriyalı təyyarələrdə - A-12, YF-12 və Lockheed Martin SR-71 Blackbird təyyarəsində istifadə olunub. Radar dalğasını öz mənbəyinə “ən yaxşı” əks etdirən hissələr isə 2 və ya 3 metal lövhələrin ortoqonal birləşməyilə əmələ gələn hissələrdir. Təyyarələrdə bu cür hissələr onların arxa sabitləşdirici qanadlarıdır. Radarı yaxşı əks elətdirən konfiqurasiyanı pozmaq üçün F-117 arxa qanadları çox əyri dərəcələrdə dizayn edilib ki, qanadın gövdəyə birləşdiyi yerlə yaranan künc mümkün qədər “yumşaq olsun”. Bu problemin daha radikal həlli isə arxa qanadların tamamilə götürülməsidir. Məsələn, B-2 Spirit: Onun arxa qanadları yoxdur. B-2-nin hamar, az sürtünməli dizaynı ona təqdirəlayiq uçuş məsafəsi verməklə yanaşı onun radar izini də kəskin şəkildə azaldır. B-2-nin “uçan qanad” formalı dizaynında demək olar ki heç bir künc hissə olmadığı üçün heç bir radar siqnalı əks etdirmir. Arxa qanadların olmaması təyyarənin aerodinamik cəhətdən qeyri-stabil olmasına gətirib çıxarsa kompüter idarəetmə sistemlərinin hesabına bu cür təyyarələr olduqca stabil uçuş həyata keçirə bilirlər. Arxa qanadları ləğv etməkdən əlavə təyyarənin mühərriklərin xüsusi yerlərdə yerləşdirilməsi də əhəmiyyətlidir. Çünki mühərriklərin daxili strukturları açıqdadırsa onlar radarlara asanlıqla düşürlər. Əlavə olaraq stels dizaynlarda təyyarənin gövdəsinə silahlar, yanacaq tankı və digər avadanlıqların qoyulması təyyarənin stels xüsusiyyətini tamam ləğv edir, çünki xaricə avadanlıqlar taxılanda təyyarənin ümumi strukturunda çıxıntıların sayı çoxalır və onlardan əks olunan dalğalara nəzarət mümkünsüz olur. Buna görə də bütün silahlar və avadanlıqlar təyyarənin içində saxlanılır. Lakin həmin raketlərdən istifadə edərkən silah anbarının qapısı açıldığı üçün həm qapının özü, həm də təyyarənin daxili strukturu radar dalğalarını əks etdirdiyi üçün təyyarə silahlardan istifadə etdiyi zaman radarlara düşürlər. Məsələn, NATO qüvvələrinin Serbiyada əməliyyatları zamanı F-117 təyyarəsinin vurulma səbəbi onun yerüstü radar yaxınlığında bomba atarkən bomba qapağının açılması nəticəsində radara düşməsidir. S-75 Dvina həmin F-117-di vurdu. Stels dizaynının ən xarakterik xüsusiyyətlərindən biri də odur ki, dizaynda paralellik üstünlük təşkil etsin. Məsələn F-22 Raptor təyyarəsində bir çox hissə bir birilə eyni dərəcədədir. Əsas qanadların kənarları ilə arxa qanadların çıxıntıları bir birilə paraleldir. Hətta mühərriklərin hava girişləri ilə havada yanacaq doldurmaq avadanlıqları eyni dərəcədə paralel quraşdırılıb. Nəticədə, əvvəlki konsepsiyaların əksinə olaraq, yəni bir çox istiqamətdə zəif də olsa, lakin çox güclü radarlar tərəfindən tutula bilən dalğalar əks etdirmək əvəzinə bəlli bir sahəyə dalğanın çoxunu yönəltmək olur. Təbii ki, həmin müəyyən sahə radardan uzaq olduğuna görə radara zəif də olsa dalğa çatmır. Təyyarələrin stels tələbatlarına cavab verəcək şəkildə dizayn ediləndə həmin dizaynlar aerodinamik cəhətdən çox qeyri-stabil olurlar. Əgər elektron uçuş idarəetmə sistemi (fly-by-wire) sistemləri olmazsa, o cür təyyarələri uçurtmaq qeyri-mümkündür. Həmin sistemlər pilotdan asılı olmadan sensorlar sayəsində aerodinamik quruluşun yaratdığın qeyri-stabilliyi hesablayaraq qanadlardan istifadə edərək uçuşu daimi olaraq balanslaşdırır. Kabinanın şüşəsi də xüsusi olaraq qızıl və ya indium tin oksiddən ibarət olan xüsusi qarışıqdan ibarət olur ki, həmin nazik qat gələn radar dalğalarını udur.\nMənbə — "https://az.wikipedia.org/w/index.php?title=Stels_təyyarə&oldid=4835249"\nBu səhifə sonuncu dəfə 13 avqust 2019 tarixində, saat 20:00-də redaktə edilib.


Bugün 2020-05-30 00:05\nPolitoloq: Düşünülmüş siyasət və diplomatik bacarıq sayəsində Azərbaycanın beynəlxalq nüfuzu gündən-günə artır\nAzərbaycan diplomatiyasının gücünün nəticəsidir ki, bu gün ölkəmiz müstəqillik yolunda inamla irəliləyir. Kifayət qədər yüksək reytinqə malik olan ölkə diplomatiyası dünyada yeni çağırışların nədən ibarət olduğunu yaxşı bilir və bu istiqamətdə fəaliyyətini davam etdirir. Bir sözlə, dünyada baş verən geosiyasi dəyişikliklər fonunda müdrik, dərindən düşünülmüş siyasət və diplomatik bacarıq sayəsində Azərbaycanın güclü ölkə kimi beynəlxalq aləmdə nüfuzu günbəgün artır\nFact-info.az-ın məlumatına görə, bu sözləri AZƏRTAC-a açıqlamasında politoloq Tofiq Abbasov deyib. Ölkəmizin dünyada siyasi nüfuzu ilə yanaşı, iqtisadi gücünün də artdığını bildirən politoloq deyib: “Azərbaycan dünyada böyük və mühüm layihələr həyata keçirir. Bunlardan biri də Azərbaycan Respublikasının Prezidentinin təşəbbüsü ilə 2008-ci ildən reallaşdırılan “Bakı prosesi”dir. Burada məqsəd mədəniyyətlər və sivilizasiyalar arasında səmərəli və effektiv dialoqun qurulmasını təmin etməkdir. Azərbaycanın bu qlobal hərəkatın təşəbbüskarı kimi çıxış etməsinin əsasında fərqli dinə mənsub millətlərin və xalqların zəngin mədəni müxtəlifliyinin olması dayanır. Artıq 12-ci ilinə qədəm qoyan “Bakı prosesi”nin əsas qayəsi dialoq məfkurəsinin və təfəkkürünün daha da dərinləşməsinə xidmət edir”, – deyə T.Abbasov bildirib.\nBugün dünyanın hər yerində gərginliyin müşahidə olunduğunu vurğulayan politoloq bildirib ki, uzun illər davam edən münaqişələr öz həllini tapmaq əvəzinə, daha da gərginləşir. Ölkəmiz Ermənistan-Azərbaycan Dağlıq Qarabağ münaqişəsinin həlli, ərazi bütövlüyümüzün təmin olunması istiqamətində illərdir ki, ardıcıl mübarizə aparır. Regionda sülhün və sabitliyin təmin olunması məqsədilə qarşı tərəflə danışıqlar aparılır. Lakin Ermənistan təcavüzkar siyasətindən əl çəkməyərək münaqişənin sülh yolu ilə həll olunmasına maneçilik törədir, regionda vəziyyəti daha gərginləşdirir. Ermənistan gözəl anlayır ki, Azərbaycan torpaqlarını uzun müddət işğal altında saxlaya bilməyəcək. Münxen Təhlükəsizlik Konfransında Prezident İlham Əliyevin və təcavüzkar ölkənin baş naziri Nikol Paşinyanın debatı bütün dünyaya münaqişəyə münasibətdə tərəflərin bir-birindən nə ilə fərqləndiyini göstərdi.\nAzərbaycan diplomatiyasının geosiyasi çəkidə də fərqləndiyini diqqətə çatdıran T.Abbasov deyib: “Azərbaycan nəinki Cənubi Qafqazda, eləcə də Avrasiya məkanında öz çəkisi, nüfuzu ilə seçilir. Müxtəlif enerji, nəqliyyat layihələri həyata keçirən Azərbaycanın dünyanın hər yerində tərəfdaşları var. Cənub Qaz Dəhlizi layihəsi Azərbaycan Prezidentinin təşəbbüsü ilə həyata keçirilir. Bu layihənin sonuncu seqmenti TAP bu il yekunlaşacaq və Adriatik boru kəməri istifadəyə veriləcək. Bu, çox böyük infrastruktur layihəsidir və bu layihə vasitəsilə Xəzərin enerji daşıyıcıları TANAP vasitəsilə Cənubi Avropaya çıxacaq. Beləliklə, bu ilin sonunda İtaliya istehlakçıları Azərbaycanın qazından istifadə edə biləcəklər. Ümumi dəyəri 40 milyard dolları ötüb keçən iri həcmli layihənin həyata keçməsi məhz Azərbaycan diplomatiyasının uğurudur. Ölkə rəhbərinin də dediyi kimi, ölkəmizin məqsədi budur ki, sabitlik bərqərar olsun və maraqlı tərəflər layihədən yararlansınlar. Çünki ekoloji tarazlığın pozulduğu bir vaxtda neft və daş kömürdən qaza daha çox üstünlük verilir. Azərbaycan Cənub Qaz Dəhlizi layihəsi ilə həm də ekologiyaya da öz töhfəsini vermiş olur”.\nKateqoriya : MÜSAHİBƏ Baxış sayı : 277\nMilli Qəhrəmanlarımızla bağlı həyat...


"Səbail" Kamran Ağayevdən hər hansı fayda götürür?\n13 Sentyabr 02:24 Səbail 536\nSportinfo.az xəbər verir ki, "dənizçilər"in baş məşqçi Aftandil Hacıyev sualları cavablandırıb:\n- Bu oyuna itkilərlə çıxmışdıq. Əsasən də müdafiədə ciddi problemlərimiz var idi. Yurgen Qoxa ağrılarla oynayırdı, Cabir Əmirli dünən məşq etməmişdi. Buna baxmayaraq futbolçular meydanda planlaşdırdıqlarımızın hamısını yerinə yetirməyə çalışdılar. Yaxşı oynadıq. "Sumqayıt"ı da təbrik etmək istəyirəm. Ayxan Abbasov böyük iş görüb. Bu gün "Sumqayıt"ı asanlıqla məğlub etmək mümkün deyil. Çox güc sərf etdik. Düşünürəm ki, layiqli qələbə qazandıq. Bu 3 xalı itirə də bilərdik. "Sumqayıt"ın qapımızda qol epizodları oldu. Amma ümumən topu özümüzdə yaxşı saxlaya bildik. Oyunumuzu daha da yaxşılaşdırmaq üçün irəli baxmalıyıq. Bu gün vacib 3 xal qazandıq. Sevinməyə çox vaxtımız yoxdu. Çətin Qəbələ səfərimiz var. "Qəbələ" də oyunu ilə göstərdi ki, Avroliqa iddiası var.


İlham Əliyev: Azərbaycan ilk ölkədir ki, belə bir şəraitdə təbii ehtiyatlarını dünyaya çatdıra bilir (FOTO)\nSiyasət 17 Noyabr 2015 13:14 (UTC+04:00)\n"Azərbaycan ilə Türkiyə arasında tərəfdaşlıq daim artmaqdadır. O cümlədən Türkiyə ilə energetika sahəsində tərəfdaşlıq regional tərəfdaşlıqdan qlobal tərəfdaşlığa keçib". Bunu Azərbaycan Respublikasının Prezidenti İlham Əliyev "Böyük İyirmiliyin" Antalya sammiti çərçivəsində keçirilən işçi lançda çıxışı zaman deyib.\nİlham Əliyev bildirib ki, Azərbaycan Türkiyə ilə birgə mühüm energetika layihələrini çox uğurla həyata keçirir: "Azərbaycan XIX əsrin ortalarında neftin çıxarıldığı ilk ölkədir. Sonradan XX əsrin ortalarında Abşeronda neft hasil olunmağa başladı. İndi XXI əsrdə biz Cənub Qaz dəhlizi layihəsini həyata keçiririk. Artıq xeyli hissəsi gerçəkləşdirilmiş bu layihə Azərbaycanın və Türkiyənin fəal iştirakı ilə uğurla reallaşır. Mən Türkiyə və Azərbaycanı, Xəzər və Aralıq dənizini birləşdirən layihəni nəzərdə tuturam. Bu tarixdə ilk hadisədir. Həmçinin, Türkiyə və Azərbaycanı birləşdirən qaz boru kəmərini qeyd edirəm. Beləliklə də, biz təkcə neft deyil, həm də qaz ixracatçısı ölkəsinə də çevrilirik. Hər iki layihə təxminən 10 il bundan əvvəl həyata keçirilməyə başlayıb. Onların fəaliyyəti bizə daha çox neft və qaz satmağa, tərəfdaşlarımıza isə alternativ enerji mənbələrindən istifadə etməyə kömək edir. Məlum olduğu kimi, Xəzər dənizinin Dünya okeanına çıxışı yoxdur. Buna baxmayaraq, Azərbaycan ilk ölkədir ki, belə bir şəraitdə öz təbii ehtiyatlarını dünyaya çatdıra bilir. Biz şadıq ki, 1994-cü ildə tərəfdaşlarımızla birgə işə başladıq. O vaxtdan bu tərəfdaşlıq uğurla davam edir. Mən həmçinin demək istəyirəm ki, ölkələrimiz və dostlarımız arasında olan bu tərəfdaşlıq sayəsində bizə bu layihələri həyata keçirməyə imkan verib. Biz ümid edirik ki, "Cənub" qaz dəhlizi layihəsi də uğurla gerçəkləşəcək. Mən dəstəyə və eyni istiqamətdə irəli hərəkət etməyimizə görə prezident Ərdoğana təşəkkürümü bildirmək istəyirəm. Bizim yaxşı investorlarımız var. Həmçinin Birləşmiş Ştatların bütün reallaşan layihələrə dəstək verdiyinə görə Prezident Obamaya minnətdarlığımı bildirmək istərdim. Bu dəstək olmadan biz xüsusilə 1990-cı illərin ortalarında əldə etdiyimiz uğurlara nail ola bilməzdik. Həmçinin Böyük Britaniyanın baş naziri Kemerona təşəkkür etmək istərdim. Böyük Britaniya artıq 20 ildən çoxdur kİ, Azərbaycanda ən böyük sərmayədardır. Və bu, bizə həm ticarətdə, həm də investisiya və digər sahələrdə tərəfdaşlığımızı çox yüksək səviyyəyə çatdırmağa imkan verdi. Mən dostum Renziyə bununla bağlı təşəkkür etmək istərdim. İtaliya bundan sonra da bu qazın ən böyük idxalçısı olacaq. Bu layihənin həyata keçirilməsi bizə İtaliya vasitəsilə digər ölkələrin bazarlarına çıxmağa imkan verəcək".\nDövlət başçısı vurğulayıb ki, qırx beş milyard dollar həcmində olan sərmayələr Xəzər dənizi sahilində hasil edilən qazın nəqlini mümkün edəcək vahid qaz şəbəkəsini yaratmağa imkan verəcək: "Həmin qaz Gürcüstan və Türkiyə ərazisindən keçərək Yunanıstana, Bolqarıstana, daha sonra Albaniyaya və nəhayət Adriatik dənizindən İtaliyaya daxil olacaq. Bu layihə müvafiq ölkələrin hökümətlərinin və şirkətlərinin göstərdiyi səylərin əlaqələndirilməsini tələb edir və biz həmin əlaqələndirmənin, əməkdaşlığın artıq nəticələrini görürük. Azərbaycanın qaz ehtiyatları 2,6 trilyon kubmetr həcmində qiymətləndirilir. Bu, təsdiqlənmiş rəqəmdir. Potensial ehtiyatların həcmi isə 5 trilyon kubmetr təşkil edir. Belə həcm bizim üçün qonşularımız və Avropa istehlakçıları üçün ən azı 100 ilə kifayətdir. Bu, enerji təhlükəsizliyi layihəsidir. Bu gün enerji təhlükəsizliyi məsələsinə ölkənin milli təhlükəsizliyindən ayrı baxıla bilməz. Bu, şaxələndirmə layihəsidir. Bu halda şaxələndirmə tək marşrutların deyil - halbuki, bu əhəmiyyətlidir - həm də, mənbələrin şaxələndirilməsi deməkdir. Bu baxımdan bizim mənbə Avropa üçün yenidir. Bizim marşrut Avropa üçün yeni marşrutdur. Layihə Avropanın enerji xəritəsini tam dəyişəcək və Azərbaycan özünü artıq etibarlı tərəfdaş kimi göstərib. Əlbəttə ki, biz tranzit, istehlakçı və hasilatçı ölkələrin maraqlarını təmin etməliyik. Bütün məqsədlərə nail olmaq üçün biz bütün tərəflər üçün əlverişli vəziyyəti yaratmalıyıq. Çox sağ olun".\nQeyd edək ki, "Böyük İyirmiliyin" Sammiti çərçivəsində Prezident İlham Əliyevin Türkiyə Prezidenti Rəcəp Tayyib Ərdoğan, ABŞ Prezidenti Barak Obama, Rusiya Prezidenti Vladimir Putin, Böyük Britaniyanın Baş naziri Devid Kemeron, Almaniya Kansleri Angela Merkel, İtaliyanın Baş naziri Matteo Renzi, Malayziyanın Baş naziri Nacib Rezak, Avropa İttifaqı Şurasının Prezidenti Donald Tusk ilə ikitərəfli münasibətlərin inkişafı ilə bağlı qısa söhbətləri olub.\nDövlət tərəfindən görülən tədbirlər süni qiymət artımının qarşısını alır - TƏHLİL Siyasət 22 Yanvar 08:30


Yaşar Vahabzadə: "Neftçi"nin çempion olmasını istəyirəm" | Futbolxeber.az\n"Kəpəz"in baş məşqçisi Yaşar Vahabzadənin müsahibəsi\n- "Kəpəz"in birinci divizionda başa çatan mövsümdəki çıxışını necə dəyərləndirirsiniz?\n- Çıxışımızı qənaətbəxş hesab etmirəm. Üçüncü dövrəni yüksək səviyyədə keçirmədik. Bunun da obyektiv və subyektiv səbəbləri var. Amma komanda çempionata yaxşı başlamışdı, kubok oyunları da yaxşı səviyyədə keçirdi. Növbəti dövrədə komandada eniş baş verdi. Ümumiyyətlə, komanda bacardığından zəif çıxış etdi.\n- Enişin səbəbini nədə görürsünüz?\n- Buna səbəb kimi bir çox amillər var. Əksər futbolçumuz gənc idi, psixoloji cəhətdən də tam hazır deyildilər. Kubokda yaxşı oyun göstərdilər və bir az da arxayınlıq əmələ gəldi. Düşündülər ki, Premyer Liqa komandasını məğlub edəndən sonra divizionda oynamaq rahat olar.\n- Bir ara xəbərlər yayılmışdı ki, klubda kimlərləsə münasibətiniz pisdir, komandadan ayrılmaq istəyirsiniz.\n- Mənim münasibətim hər kəslə yaxşıdır. Bu barədə bir söz deyə bilmərəm. Amma klubla müqaviləm davam edir. Yaxın günlərdə rəhbərliklə görüş olacaq. Ondan sonra qərar veriləcək.\n- “Kəpəz”də çalışdığınız bu müddət ərzində yerli futbolçular üzə çıxara bilmisiniz?\n- Mən əsasən gənclərlə üstünlük vermişəm. Hər oyun 7-8 gəncəli futbolçu oynayırdı. Bu gün də 3 futbolçumuz aşağı yaş qrupları üzrə Azərbaycan milli komandasının şərəfini qoruyur. Bunun özü bir göstəricidir. Digər futbolçularımız da milli komandanın məşqçilərinin nəzarətindədir. "Kəpəz"in bu mövsüm ən böyük qazancı bu futbolçular oldu.\n- Nəzərə alsaq ki, birinci divizion perspektivsizdir, buna görə orada mübarizə aparmaq sizə çətin olmur?\n- Elə deməzdim. Buradan aşağı yaş qrupları üzrə Azərbaycan milli komandalarına futbolçular cəlb olunursa, demək ki, zəif liqa deyil. İkincisi də, çempionatın gedişi də gözlədiyimiz kimi olmadı. Amma Premyer Liqaya qalxmaq üçün klubun şəraiti olmalıdır, infrastrukturu olmalıdır.\n- “Kəpəz”in şərait Premyer Liqada çıxış etməyə imkan verirdi?\n- Maliyyə vacib amildir. Amma bizim yaxşı meydanaçımız var, yüksək vəziyyətdədir. Əlavə süni meydançamız da var, məşq edirik. Amma baza da lazımdır. Yaxşı səviyyəli baza. Bu baxımdan götürəndə Gəncədə baza yoxdur. Bu şərait olandan sonra Premyer Liqadan danışmaq olar. Futbolçuya ilk növbədə şərait yaratmaq lazımdır.\n- Komanda daxilində elitaya çıxmaq istəyi necədir?\n- Əlbəttə bu, hər bir komandanın arzusudur. Dediyim kimi, buna hazırlaşmaq lazımdır. Hazırlıqsız gəlmək çox çətindir. Həm məşqçilər üçün, həm də futbolçular üçün şərait olmalıdır. Bunlar olandan sonra düşünmək olar.\n- Mövcud vəziyyət azarkeşlərə necə təsir edir?\n- Təbii ki, pis təsir edir. Onlar komandanı hər il elitada görmək istəyir. Sadəcə, məlum məsələlərdən xəbərdar olan var, olmayan var. O məsələlər ki, hazırda sizinlə danışırıq. Gəncə azarkeşləri çox istəyir ki, “Kəpəz” Premyer Liqada mübarizə aparsın və onlar buna layiqdir. Amma əvvəlcə şərait lazımdır.\n- Premyer Liqa çalışmaq istəyirsiniz?\n- Hələ təklif gəlməyib. Gəlsə, fikirləşərəm.\n- Hazırda Premyer Liqanın sonuna 2 tur qalıb. Birincilik uğrunda mübarizə gərginləşib...\n- Nəinki birinci və ya ikinci, elə üçüncü, dördüncü yerlər uğrunda da gərgin mübarizə gedir. Çempionatda yaxşı mübarizə var. Hələ bilinmir kim neçənci yeri tutacaq. Axırıncı oyunlar çox çətin olacaq. Kim psixoloji cəhətdən hazırdırsa, o da qalib olacaq.\n- Hansı komandanın çempion olmasını istərdiniz?\n- Əlbəttə "Neftçi"nin çempion olmasını istəyirəm. Çünki illərlə o komandanın şərəfini qorumuşam. Bu il də çempionluğa yaxındır. Təbii ki, "Qarabağ"da bizimdir, bura Azərbaycan çempionatıdır. Sadəcə, futbolçu kimi məni "Neftçi" Azərbaycana tanıdıb. Onlara və ümumiyyətlə hər bir komandaya uğurlar arzu edirəm (qol.az).


Təxirəsalma vərdişindən necə qurtulmalı | Resume.az\nTəxirəsalma vərdişindən necə qurtulmalı\nGörməli olduğunuz bir iş var və son tarix yaxınlaşır… Ancaq işləməmək üçün özünüzə başqa məşğuliyyətlər tapır, e-poçtunuzu yoxlayır, videolara baxır, blog və forumlara baxaraq vaxt itirirsiniz. İlk baxışdan zərərsiz görünsə də, təxirə salmaq potensialınızı məhdudlaşdıran çox pis bir vərdişdir. Bununla əlaqəli atalar sözü də var: “Bu günün işini sabaha saxlama”. Təxirə salmağı vərdiş halına gətirməyin. Bu məqaləni sona qədər oxumağı da təxirə salmayın!\nİşinizi kiçik hissələrə ayırın.\nİşlərinizi təxirə salmağınızın ən vacib səbəblərindən biri beyninizdə görülməli çox şey olduğunu və bunun öhdəsindən gələ bilməyəcəyinizi düşünməyinizdir. Görməli olduğunuz işi kiçik hissələrə ayırın və hər dəfə hissələrdən birinə fokuslanın. Əgər yenə də təxirə salırsınızsa, bu dəfə daha da kiçik hissələrə ayırın. Bir müddət sonra etməli olduğunuz şeylər o qədər asanlaşacaq ki: “Mənim üçün cəmi beş dəqiqəlik bir işdir” deməyə başlayacaqsınız!\nİşlədiyiniz yeri yenidən qurun\nİşlədiyiniz yerin üzərinizdə olduqca böyük bir təsiri olduğunu hiss etmisinizmi? Masanıza və otağınıza bir göz gəzdirin, içinizdən yatmaq yoxsa işləmək hissi gəlir? Seçiminiz birincidirsə, iş mühitinizi dəyişdirin. Başqa bir məqam da əvvəllər sizə ilham verən bir əşyanın zamanla təsirini itirə biləcəyi ehtimalıdır. Əgər belə bir vəziyyət varsa, deməli bir şeyləri dəyişdirməyin vaxtı gəlmişdir.\nÖzünüz üçün detallı bir qrafik yaradın\nBütün işləri tamamlamaq üçün bir tarix olduğu zaman təxirə salmaq olduqca asandır. Bunun səbəbi isə bu tarix gələnə qədər daha çox vaxtınız olduğunu düşünərək heç nə etməməyə meylli olmağınızdır. Bəs birdən çox son təhvil tarixi varsa? Kiçik hissələrə böldüyünüz işlərin hər biri üçün bir tarix təyin edin. Beləliklə hər addımı tamamlamaq üçün bir tarixiniz olacaqdır.\nSizi təxirə salmağa məcbur edən amillərdən xilas olun\nƏgər görməli olduğunuz işi həmişə son dəqiqəyə qədər təxirə salırsınızsa, bəlkə də təxirə salmağı bu qədər asanlaşdırdığınızdan irəli gəlir. İnternetdə ən çox vaxt sərf etdiyiniz şeyləri və ya oyunları müəyyənləşdirin və onlardan istifadə etməməyə çalışın. Məktub (mail) bildirişlərinizi söndürün. Ətrafınızda diqqətinizi dağıdan şeylər varsa, onlardan xilas olun. Sosial mediada çox vaxt sərf edirsinizsə, qəti həll yolu olaraq Facebook və digər sosial media hesablarınızı müvəqqəti dondurmaq barədə düşünə bilərsiniz.\nSizə ilham verən insanlarla zaman keçirin\nAraşdırmalar göstərir ki, ən çox vaxt keçirdiyiniz 5 nəfərin ortalamasısınız. 5 zəngin insanla vaxt keçirirsinizsə, 6-cı siz olacaqsınız. 5 uğurlu sahibkarla vaxt keçirirsinizsə, 6-cı siz olacaqsınız.\nSizi motivasiya edən insanları müəyyənləşdirin. Onlarla daha çox vaxt keçirməyə çalışın. Zamanla onların enerjilərinin sizə keçdiyini hiss edəcəksiniz. Bu cür insanlarla mütləq üz-üzə görüşmək də vacib deyil. Bloglarını oxuya və məktub göndərə bilərsiniz. Bu da bir növ ünsiyyətdir.\nHədəflərinizi bir tələbkar dostunuza danışın\nYəqin hamımızın bizə daim müsbət tonda “bəs nə oldu o layihə, nə irəliləyiş var” deyən yaxın bir dostumuz var. Hədəfinizi ona deyin, qoyun o sizi daim “narahat” etsin.\nHədəfinizə çatmış insanları tapın\nNə etmək istəyirsiniz? Bəs bunu əvvəllər kim edib? Gedib onlarla görüşün, danışın. Məqsədlərinizə artıq çatmış başqasını görmək, əgər çalışsanız, əldə edə bilməyəcəyiniz bir şey olmadığını özünüzə xatırlatmanın ən asan yoludur.\nHədəflərinizi nəzərdən keçirin\nƏgər görməli olduğunuz işi uzun müddətdir təxirə salırsınızsa, bəlkə də bu həqiqətən etmək istədiyiniz şey deyil … Özünüzü tanıdıqca tez-tez qarşınıza qoyduğunuz hədəflərin artıq sizin üçün eyni mənanı ifadə etmədiyini görürsünüz, lakin hər kəs hədəflərini dəyişdirmək üçün cəsarətli deyil. İşinizdən uzaqlaşın (qısa tətil və ya bir həftə sonu qaçış da ola bilər) və tək qalın. Həqiqətən nə etmək istəyirsiniz, oraya çatmaq üçün nə etməlisiniz, atılacaq addımlar nədir, hazırkı işiniz həqiqətən etmək istədiyiniz işdirmi … Əgər deyilsə, bununla bağlı nə edə bilərsiniz?\nBaşlamaq üçün ən yaxşı vaxtı gözləyirsiniz? İndi ən yaxşı vaxt deyildir, çünki filan məqamlar sizə mane olur? Bu fikri beyninizdən çıxarın: bir işə başlamaq üçün heç vaxt ən uyğun vaxtı tapa bilməyəcəksiniz. Gözləməyə davam etsəniz, çatmaq istədiyiniz yerə heç vaxt çatmayacaqsınız. Mükəmməllçilik, hər şeyi təxirə salmağınızın ən böyük səbəblərindən biridir.\nQalxın və işə başlayın\nƏgər yenə də işə başlamayacaqsınızsa bu tövsiyələrin heç birinin mənası yoxdur. Strategiyanızı hazırlaya, planlamalar edə bilərsiniz, ancaq işə başlamırsınızsa heç bir nəticə olmayacaq. Bəzi oxucularım və müştərilərim vəziyyətlərindən şikayətlənsələr də, heç vaxt masada oturmurlar. Dürüst olaq, etməli olduqları işi təxirə salmaqla müvəffəq olan heç kimə rast gəlmək mümkün deyil. Hər nəyi təxirə salırsınızsa, bilin ki, onu həll etməyin yeganə yolu o masada oturmaqdır. Buna görə də elə indi yerinizdən qalxın və işə başlayın!\nBu məqalə ilk dəfə yeniisfikirleri.net saytında dərc edilib.\nQurudulmuş balıq ticarətindən texnologiya nəhənginə...\nMəsafədən necə məhsuldar işləməyin 10...\nOnlayn daha məhsuldar və effektiv işləməyi asanlaşdıran 10 praktik tövsiyə ilə tanış olun.👇 https://t.co/4nD532fFfN


Taglar: kosmologiya astronomiya astrofizika elm populyar elm Yer planeti\nYer üzərində her şey momentə sahibdir. Yer öz oxu ətrafında saatda 1674,4 km sürətlə hərəkət edir, lakin qravitasiya bizi tutub saxladığı üçün bunu hiss etmirik. Bir anologiya ilə misal verək. Düşünün ki, hərəkətdə olan maşının içindəsiniz. Düz yolda ətrafa baxmasanız, maşının hərəkətini hiss etməyəcəksiniz. Təbii ki, maşın bir anda dayanan qədər. Maşınla birlikdə hərəkətdə olduğunuz üçün sizin də sürətiniz maşının sürətinə bərabər olur və maşın dayandığı anda siz də o sürətlə irəli sıçrayırsınız. Çox güman ki, hər birinizin başına gəlib. Eyni hal Yer üçün də keçərlidir. Yer birdən dayansa, ekvatorda olan hər şey saatda 1600 km-dən böyük bir sürətlə hərəkət edəcək. Yeri tərk etmək üçün birinci kosmik sürət saatda 40000 km olduğu üçün bu sürət sizi kosmosa çıxarmayacaq. Amma hər şey havaya uçacağı üçün ciddi fəlakətlər baş verəcək. Okean suyunun saatda 1600 km sürətlə hərəkət etdiyini düşünün.\nYerin sürəti ekvatorda maksimum qütblərdə isə minumumdur. Yəni əgər düz qütbdə olsanız, Yerin öz oxu ətrafında fırlanma sürəti burada 0 olduğu üçün ekvatorda olan sıçramaları siz yaşamayacaqsınız.\nNövbəti problem gecə və gündüzün artıq əvvəlki kimi olmayacağıdır. Yer öz oxu ətrafında 24 saata fırlandığı üçün bir gün ortalama 12 saat gecə və gündüzə malikdir. Amma fırlanma dayandığı anda Yerin Günəşə baxan nöqtəsinin bir də eyni vəziyyətə qayıtmağı 365 gün çəkəcək. Yəni gecə və gündüz tam olaraq 6 ay olacaq. Gündüz olan hissə olduqca isti, gecə olan tərəf isə olduqca soyuq olacaq. Bunun canlılara necə təsir edəcəyini düşünün.\nBaş verəcək fəlakətlərlə miqyas edilməyəcək dərəcədə kiçik bir şey olsa da Yer kürə halını alacaq. Bu "böyük" problem olmayacaq. Yer öz oxu ətrafında fırlandığı üçün yaranmış qüvvələr onun ideal kürə olmasına əngəl yaradırdı. Artıq bu qüvvələr olmadığından Yerin cazibəsi onu mükəmməl kürə halına salacaq. Bu da başqa problemlərə yol açacaq. Okean səviyyəsi fırlanma səbəbi ilə ekvatorda daha çoxdur. Fırlanma dayansa qütblərə doğru hər yer su basqınına məruz qalacaq. Çox güman ki, qütblər su altında qalacaq.\nYerin mövsümləri fırlanma nəticəsində yarandığı üçün artıq mövsümlər də mövcud olmayacaq. Planetin az işıq qəbul edən qütbləri və işığın birbaşa düşdüyü ekvator olacağı halda artıq heç bir mövsümdən bəhs edə bilməyəcəyik.


Üzərlik, qızılgül, çilədağı » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nOrta əsr təbibləri üzərlikdən hazırladıqları dərmanlarla kəskin əsəb xəstəliklərini müalicə ediblər, qusmanın qarşısını alıblar. Böyük təbib İbn Sina üzərliyi sidikqovucu, soyuqdəyməni və yorğunluğu aradan qaldıran dərman kimi təbliğ edirdi. Bəzi yerlərdə üzərlik cövhərinin balla qarışdırılmış məlhəmindən iflicin, oturaq sinirlərin, həzm orqanları xəstəliklərinin müalicəsində istifadə olunub. İlan, yaxud əqrəb çalan insana üzərliyi yardımçı vasitə kimi başqa dərmanlarla qarışdırıb içirdiblər. Üzərlikdən döş, mədə-bağırsaq, ürəkgetmə xəstəliklərinin müalicəsi zamanı istifadə edilib.\nQafqaz xalqları üzərliyin otundan şirə hazırlayıb, gözdə baş verən ilkin xəstəlikləri müalicə edirdilər. Bu dərman yuxusu pozulanlara da çox kömək edir. Xalq təbabətində üzərliyin istifadəsi olduqca genişdir. Üzərliyin toxumunu şüyüd və çobanyastığı ilə dəmləyib, sidikqovucu vasitə kimi istifadə etmək çox faydalıdır. Üzərliyin toxum və gövdəsinin tərkibində qiymətli boyaq maddəsi hesab edilən harmalin olduğundan şərq xalqları ta qədimdən üzərlikdən boyaq bitkisi kimi də istifadə etmişlər.\nAzərbaycanda qızılgül çox qədim vaxtdan becərilən ən qiymətli ətirli və şəfalı bitkidir. Ətirli qızılgülün suyu və mixəkgülünün gülabı qədimdən məlumdur. Gülabdan bir sıra xəstəliklərdə: ürək sıxılmasında,mədə-bağırsaq xəstəliklərində, qan təzyiqinin aşağı salınmasında geniş istifadə edilir. Qızılgülün qırmızı ləçəklərini yandırıb sürməyə qatandan sonra onu kirpiklərin kökünə çəkmək kirpikləri möhkəmləndirir.\nÜrəkkeçmə zamanı xəstənin rəngi qaçıbsa, bədəni soyuyursa, onu tər basırsa, üzərinə gülab çiləyib, damcı-damcı içirtmək lazımdır. Gülab ürək döyüntüsünü azaldır və bütün daxili orqanlar üçün faydalı hesab olunur. Bu baxımdan qızılgülü iyləmək də faydalıdır. Qızılgüldən hazırlanan mürəbbə mədəni möhkəm edir, mədə rütubətini qurudur. Ciyər böyüyəndə quru qızılgülü döyüb təpitmə qoyurlar, qızılgül yağını içmək və sürtmək böyrəyin ağrısını sağaltmaqla yanaşı yara üçün də çox faydalıdır.\nAzərbaycanın qərb rayonlarında, Abşeronda, Kür-Araz ovalığının aşağı hissəsində daşlıq yerlərdə, Naxçıvan və Lənkəran dağ qurşaqlarının daşlı-çınqıllı yerlərində bitir. Gəncədə isə Gəncə çayının sol sahilində qayalıqda bitir. Bu bitkinin bütün orqanları, xüsusilə, xeyli ətləşmiş kökümsovları alkaloidlərlə zəngindir.\nDərman vasitəsi kimi bitkinin kökümsovlarından istifadə edilir. Payızda onun kökümsovlarını toplayıb, torpağını yuyub təmizləyir, qurudub toz halına salırlar. Çıxıq, sınıq zamanı zədələnmiş nahiyəni həmin tozla ovuşdururlar. Ağrıyan yerin üstünə bitkinin doğranmış yaş hissələrindən qoyub bağlayırlar, ağrılar hiss olunacaq dərəcədə azalır.\nÇilədağın kökümsovlarından təngnəfəslik, bronxial astmanın müalicəsində və bəlğəmgətirici vasitə kimi istifadə edirlər.\nSümükdən çirk gələn zaman çilədağı tozu (50 qram) və ət maşınından keçirilmiş qoyun quyruğundan (150 qram) məlhəm hazırlayıb, təmiz ağ parçanın üzərinə çəkmək və yaranın üzərinə qoymaq lazımdır. Bundan çirk kəsilənə kimi gündə iki dəfə etmək lazımdır. Sonra isə yaranın üzərinə təmiz bal yaxılmalıdır.\nÜzərlik bir çox dərdin dərmanıdır\n10 iyun 2013 16:30\nciledagdan bir gun istifade etmisem\n7 iyun 2013 14:16\nBundan çirk kəsilənə kimi gündə iki dəfə etmək lazımdır. Sonra isə yaranın üzərinə təmiz bal yaxılmalıdır.\n31 may 2013 19:22\n30 may 2013 15:08\n27 may 2013 03:36\n25 may 2013 16:15\n25 may 2013 14:51\n25 may 2013 01:20\n24 may 2013 23:22\n24 may 2013 22:18


Boris Xetaqurov: Məni bütün dünyaya Neftçi tanıdıb\nAzerisport.az sizi ölkəmizin ən tanınmış futbol həkimi Boris Xetaqurovun müsahibəsi ilə tanış edir.\nBoris Xetaqurov 1964-cü ildə Azərbaycan Dövlət Tibb İnstitutunu bitirib. 1963-2003-cü illərdə "Neftçi" klubunda çalışıb. Bundan başqa, 1992-2005-ci illərdə AFFA-da Tibb Komitəsinin sədri və paralel olaraq, Azərbaycan milli komandasının həkimi işləyib. Əmək fəaliyyətini "Qarabağ" (2004-cü il) və "Xəzər Lənkəran"da (2005-2010-cu illər) davam etdirib. Xetaqurov Azərbaycanın əməkdar həkimi, idman tibbində yüksək kateqoriyalı həkim, "MDB ölkələrinin İdman Həkimləri Birliyi"nin üzvüdür. O, 1985-ci ildə idmançıların fiziki işgüzarlığının artırılması vasitəsinin ixtirasına görə müəlliflik hüququnu alıb. 2008-ci ildə Almaniyada dünyaca məşhur həkim olan professor Pfayferin Tibbi Mərkəzində idman həkimlərinin dərəcəsinin artırılması kursunu bitirib. Xetaqurov O, FİFA və UEFA-nın, eləcə də Almaniya, Türkiyə, Rusiya, İtaliya, Bolqarıstan, Slovakiya Futbol Federasiyalarının keçirdiyi tibbi simpoziumlarda, seminarlarda iştirak edib.\nFutbol matçları zamanı oyunçuların tez-tez arzuolunmaz zədələrlə üzləşməsinin şahidi oluruq. Hətta son vaxtlar yaşıl meydanda ölüm halları da qeydə alınır. Belə mənzərələri gördükdən sonra futbol həkiminin nə qədər vacib olduğu üzə çıxır. Futbol həkimi dedikdə, Azərbaycanda ilk ağıla gələn ad Boris Xetaqurov olur. Azərbaycan futbolunun yüzillik tarixinin yarısına canlı şahid olan Xetaqurov çox tanınmış mütəxəssisdir. O, "Neftçi" klubunda fəaliyyətə başlayıb və düz 40 il burada çalışıb. Sonra müxtəlif səbəblərdən digər yerdə işləyən Xetaqurovun "Neftçi"siz günləri artıq bitib. Təcrübəli futbol həkimi yenidən doğma ocağa qayıdıb və sevimli klubuna xidmət göstərir.\n- Azərbaycanın ən tanınmış futbol həkiminin bu "sehrli oyun"a necə gəlməsi hər kəs üçün maraqlıdır.\n- Mən 1964-cü ildə Azərbaycan Dövlət Tibb İnstitunu müvəffəqiyyətlə bitirdim. İnstitutda oxuduğum zamandan idman tibbi ilə maraqlanırdım. Son iki kursda isə vaxtımı idman tibbini öyrənməyə həsr etdim. Rəhmətlik müəllimim, professor Kamal Axundovun rəhbərliyi altında idman tibbi ilə ciddi məşğul olmağa başladım. Tibb institutunu bitirdikdə, mən azad təyinat diplomu aldım. Düzdür, o dövrdə ali məktəbi bitirənlər təyinatla müxtəlif yerlərdə işlə təmin edilirdilər. Ancaq məndə azad təyinatlı diplom idi. Artıq hər kəs mənim idman tibbinə olan marağımı bilirdi. 1965-ci ildə elə oldu ki, "Neftçi"yə həkim lazım oldu. Klub rəhbərliyinə bu sahədə işləyə biləcəyimi söylədim. Bununla da, 1965-ci ilin aprelində mənə doğma olan "Neftçi"də fəaliyyətə başladım.\n- İlk fəaliyyətə başladığınız vaxt əsas komandada başqa hansı həkimlər çalışırdı?\n- Burada bir məqamı qeyd etmək yerinə düşər ki, mən "Neftçi"yə gəldikdə, əsas komandada deyil, əvəzedici heyətdə çalışmağa başladım. Həmin dövrlər "Neftçi"də əsas komanda ilə əvəzedici heyət arasında fərq yox idi. Çünki o vaxt əsas komanda ilə əvəzedicilər oyunlara birlikdə gedirdi. Hər iki komandanın məşqçiləri, həkimləri eyni idi. 1966-cı ilin yanvar ayından etibarən isə mən əsas komandada fəaliyyətə başladım.\n- Və komandada olduğunuz ilk ildə SSRİ çempionatının bürünc medallarını qazandınız.\n- Bəli. Demək olar ki, mənim ayağım düşərli oldu və futbolda işlədiyim ilk ildə medal qazandım. "Neftçi" həmin mövsüm çox güclü idi. Demək olar ki, komandamız Azərbaycan yığması idi. Bütün Sovetlər Birliyində Azərbaycanın idman şərəfini "Neftçi" qoruyurdu. Azərbaycanın ən istedadlı futbolçuları məhz "Neftçi"yə cəlb edilirdi, burada oynamaq üçün can atırdı. "Neftçi" köklü komanda olmasına, tarixinə görə Azərbaycan futbolunun flaqmanı hesab edilir. Düzdür indi bir çox peşəkar futbol klublarımız var, ancaq o dövrdə yalnız "Neftçi" komandası var idi. Ən yaxşı məşqçilər, ən yaxşı futbolçular, ən yaxşı inzibati heyət məhz "Neftçi"də toplaşmışdı. Hətta o zaman SSRİ-də ən yaxşı tibbi-bərpa mərkəzi "Neftçi"də yaradılmışdı. Bunu hər kəs etiraf edirdi. "Dinamo" Kiyev, "Spartak" Moskva kimi aparıcı klublarda belə tibbi mərkəzlər yox idi. Həmin illərdə SSRİ-də bizdən danışırdılar. O zaman bizdə çox gözəl kollektiv formalaşmışdı. Heyətimizdə yüksək səviyyəli futbolçular yer alırdı. O günlərin canlı şahidi kimi onu deyə bilərəm ki, Bakıya gələn bütün rəqiblər ancaq uduzmamaq üçün səfərə çıxırdı. Bakıda keçirdiyimiz ev oyunlarında tribunalar həmişə dolu olurdu, stadionda möhtəşəm atmosfer hökm sürürdü. O illərdən bir çox xoş xatirə qalıb. Bu günə qədər həmin oyunlarımızı, qələbələrimizi xatırlayıram. Məhz 1965-ci ildən sonra mən uzun illər - 2003-cü ilə qədər "Neftçi"də çalışdım.\n- Siz həm də uzun müddət futbol üzrə milli komandamızın əsas həkimi olmusunuz. Yığmaya gəlişiniz necə alındı?\n- Azərbaycan Futbol Federasiyaları Assosiasiyası təşkil edildikdən sonra rəhbərlik ilk gündən məni yığmada işləməyə dəvət etdi. Həmin vaxtdan etibarən yığmamıza xidmət etməyə başladım. Həmçinin mən AFFA-nın Tibbi Komitəsinin sədri vəzifəsini daşıyırdım. 2005-ci ildə isə uzun müddət yığmada çalışdıqdan sonra məni "Xəzər Lənkəran" klubuna dəvət etdilər. Və mən orada işə başladım.\n- Bəs sizin məhz tibb sahəsini seçmənizə təsir edən hansısa ailm olubmu?\n- Mənim bütün ailəm bu sahəni seçib. Belə ailədə böyüyüb, bu sahəni seçməmək, mümkün deyildi. Mənim atam Bakının ən böyük xəstaxanalarından birində baş həkim kimi çalışırdı. Həyat yoldaşım da həkimdir. Həmçinin bacım da məhz tibb sahəsində çalışır. Hətta mənim yaxın qohumlarımın əksəriyyəti tibb sahəsi ilə bilavasitə bağlı adamlardır. Görürsünüz ki, onların içərisində yalnız mən idman tibbini seçmişəm.\n- Uzun illərdi futbol sahəsində çalışırsınız. Yəqin ki, arxada qalan illər ərzində karyeranızda hansısa yaddaqalan hadisə baş verib...\n- Mən bu sahə seçəndə bilirdim ki, gözlənilməz hadisələrlə qarşılaşa bilərəm. Ancaq bir müddət işlədikdən sonra qarşıma çıxan bütün hadisələr mənim üçün gözlənilən oldu. Ancaq bir hadisəni indiyədək unutmamışam. 1966-cı ildə Daşkənddə yerli "Paxtakor"la oynayırdıq. Onda "Neftçi"nin heyətində Vyaçeslav Şexov adlı qapıçı forma geyirdi. Matçın gedişində Şexov ciddi zədə alaraq, yaşıl meydanda uzanıb qaldı. Mən komandaya yeni gələn gənc həkim kimi qolkiperin zədəsini gördükdə şoka düşdüm - Şexovun kəllə sümüyü sınmışdı. Bu mənim futbolda rastlaşdığım ilk ciddi zədə idi. Sonradan onu xeyli müddət müalicə etməli olduq. Bəlkə də indi futbolda belə bir zədə olsa, daha tez bir vaxta futbolçunu müalicə etmək olar. Ancaq o dövrdə idman tibbi yalnız o qədər inkişaf etmişdi.\n- "Neftçi"yə ikinci dönüşünüz necə baş tutdu?\n- 2010-cu ildə ailə vəziyyətimlə əlaqədar "Xəzər Lənkəran"dan ayrıldım. Düzdür, oradan getdikdən sonra bir çox klubdan təklif almışdım. Təbii ki, mənim üçün ən vacib təklif doğma "Neftçi"dən gəldi. Mən həmin dəqiqə, düşünmədən razılıq verdim. Çünki məni bütün dünyaya futbol həkimi kimi tanıdan məhz "Neftçi" olub. 1965-ci ilə flaqmanda işə başlamışam və bundan sonrakı karyeramı öz klubuma həsr etmək istəyirəm. İstəyirəm ki, "Neftçi"də Avropanın ən müasir reabilitasiya mərkəzlərindən biri fəaliyyət göstərsin. Bunun üçün başda klub prezidenti Sadıq Sadıqov olmaqla, rəhbərlik lazım olan hər şeyi etməyə hazırdır. Mən klub prezidentinə öz gələcək planlarımı danışdım. Klub prezidenti Sadıq Sadıqov mənim bütün fikirlərimə dəstək verdiyini açıqladı və tezliklə işə başlamağımı tövsiyə etdi. Budur artıq doğma "Neftçi"dəyəm. İnanıram ki, yaxın zamanda "Neftçi"də yaradacağımız reabilitasiya mərkəzi haqqında bütün Avropada danışacaqlar. Bunun üçün lazımi təcrübəyə malikəm. Almaniyanın Leverkuzen şəhərində idman həkimlərinin ali kursunu müvəffəqiyyətlə bitirmişəm. FİFA-nın sabiq prezidenti Joao Avelanjın imzası ilə verilən ən yüksək səviyyəli sertifikata malikəm.\n- Cənab Xetaqurov, hazırda Azərbaycanda idman tibbinin səviyyəsini necə qiymətləndirərdiniz?\n- Mən tez-tez xaricə idman tibbi ilə bağlı seminarlara, kurslara və digər tədbirlərə yollanıram. Müasir idman tibbində baş verənlərdən, yeniliklərdən xəbərdar olmaq üçün bu çox vacibdir. Düzdür, biz müstəqilliyimizi qazandığımız ilk illərdə futbolumuzda durğunluq dövrü başladı. Bunun da təbii ki, idman tibbinə böyük təsiri oldu. Sovetlər Birliyində hər şey Moskvadan asılı olduğu üçün biz müstəqillik qazandıqdan sonra çox çətinlik çəkdik. Ancaq nəzərə almaq lazımdır ki, həmin müddətdə xaricdə bu sahə durmadan inkişaf edirdi. Deməli, bizim üçün əsas məqam qısa vaxtda onlara çatmaq idi. Bizdə də idman tibbi sahəsində müəyyən işlər görülürdü. Lakin bu yetərli deyildi. İndi isə artıq elə deyil! Çünki son illər Azərbaycan futbolu ilə paralel olaraq, ölkəmizin idman tibbi də sürətlə inkişaf edir. İndi biz bu sahədə MDB-nin bir çox ölkələrini arxada qoyuruq. Mən düşünürəm ki, futbolda tibbin inkişaf etdirilməsi üçün həkimlərlə yanaşı, komandanın digər tibbi personalı- fizioterapevti, massajçıları da kurslara yollanmalıdır. Gələcəkdə bütün bunları həyata keçirmək əzmindəyik. (Neftçi jurnalı)